Peyğəmbərin ən dəyərli tövsiyələri » Qadınlar.Co - Qadınlara Özəl Paylaşımlar\nHəzrət Mühəmməd Peyğəmbərin (s) öz sadiq səhabəsi Əbuzər Gifari ilə bu söhbəti bir çox dini mənbələrdə, o cümlədən, Təbrisinin "Məkarimül-əxlaq” kitabında qeyd edilib. Gözəl əxlaqi məqamlarla zəngin olan bu söhbəti ixtisarla diqqətinizə təqdim edirik:\nƏbuzər soruşdu: "Ey Allahın elçisi! Hansı əməl Allah yanında daha bəyəniləndir?” Peyğəmbər cavab verdi: "Allaha iman bəsləmək, daha sonra Onun yolunda cihad etmək”.\nƏbuzər: "İmanı ən kamil olan mömin hansıdır?” Peyğəmbər: "Əxlaqı ən yaxşı olan mömin”.\nƏbuzər: "Möminlərin ən üstünü hansıdır?” Peyğəmbər: "O mömin ki, müsəlmanlar onun dilindən və əlindən amandadırlar (yəni ətrafındakı insanlara dili və əli ilə ziyan yetirmir)”.\nƏbuzər: "Ən üstün hicrət hansıdır?” Peyğəmbər: "Pisliklərdən edilən hicrət (yəni pis əməllərdən və niyyətlərdən kənar olmaq)”.\nƏbuzər: "Gecələrin ən yaxşısı hansıdır?” Peyğəmbər: "Bu gecənin qalanı”. (Yəni bu gecə xeyir əməllər və ibadətlər etmək, savab qazanmaq üçün bir fürsətdir. Sabah belə bir fürsətin mümkün olacağına zəmanət yoxdur).\nƏbuzər soruşdu: "Namazların ən yaxşısı hansıdır?” Peyğəmbər cavab verdi: "Ən uzun qünutla qılınan namaz”.\nƏbuzər: "Ən üstün oruc hansıdır?” Peyğəmbər: "Sənə fərz (vacib) olan oruc; çünki Allahın buna görə verəcəyi savab da çoxdur”.\nƏbuzər: "Sədəqələrin ən yaxşısı hansıdır?” Peyğəmbər: "İmkanları az olan bir adamın gizlində fəqirə verdiyi sədəqə”.\nƏbuzər: "Zəkatların ən üstünü hansıdır?” Peyğəmbər: "Ən qiymətli və üstün sayılan maldan verilən zəkat”.\nƏbuzər: "Allahın Sənə nazil etdiyi ayələrin ən üstünü hansıdır?” Peyğəmbər: "Ayətül-kürsi”.\nƏbuzər xahiş etdi: "Ey Allahın elçisi! Mənə nəsihət ver”. Peyğəmbər buyurdu: "Sənə Allaha münasibətdə təqvalı olmağı tövsiyə edirəm, çünki təqva bütün əməllərin başıdır”.\nDaha sonra Peyğəmbər Əbuzərə daha bir neçə məsləhət verdi. Hər dəfə Əbuzər: "Ey Allahın elçisi, buyurduqlarına yenə əlavə et” deyə xahiş edir və o həzrət yeni-yeni məsələlərə toxunurdu. Peyğəmbər buyurdu: "Sənə Quran oxumağı və Allahı zikr etməyi tövsiyə edirəm. Çünki Quran tilavəti səndən ötrü səmada zikrə, yerdə isə nura çevrilər. (Səmada zikr deyərkən, mələklər arasında adının xeyirə çəkilməsi nəzərdə tutulur). Sənə cihadı tövsiyə edirəm; bunun mənası ümmətimin zahidliyidir. Sənə xeyir danışmaqdan savayı bütün hallarda susmağı məsləhət görürəm; bu xasiyyət şeytanı səndən uzaqlaşdırar və dini məsələlərdə sənə yardımçı olar. Sənə çox gülməməyi tövsiyə edirəm. Çox gülmək qəlbi öldürər, üzün nurunu aparar. Özündən aşağıdakalara bax, özündən yuxarıda olanlara baxma. Belə etsən, Allahın nemətlərini kiçik saymazsan (nankorluq etməzsən). Qohumlar səninlə rabitəni kəssələr belə, sən onlarla mehriban ol. Miskinləri sev, onlarla oturub-dur. Acı da olsa, həmişə haqqı de. Allah yolunda xalqın məzəmmətindən qorxma. Öz eyblərini xatırla ki, başqalarında eyb axtarmaqdan əl çəkəsən”.\nYolumuz islam yoludu.Hz Muhəmməd (s.s.ə)\nHz Muhəmməd (s.s.ə)\n70 680 2\n19 614 1


20:29 15-11-2018 | 388\n2019-cu ilin mayın 29-da Bakı Olimpiya Stadionunda keçiriləcək UEFA Avropa Liqasının final oyunu ilə əlaqədar silsilə tədbirlərin təşkil olunması planlaşdırılır.\nBunların sırasına media nümayəndələri üçün keçiriləcək “İntellektual kubok” da daxildir.\nTurnirdə iştirak edəcək idman jurnalistləri və klubların media nümayəndələri Avropa Liqasının tarixi, keçirilmiş maraqlı qarşılaşmalar və tanınmış futbolçularla bağlı sualları düzgün cavablandırmağa çalışacaqlar.\n“İntellektual kubok”da 20 komandanın iştirakı nəzərdə tutulub.\nYarış 3 saat ərzində davam edəcək. Hər komandanın heyətində minimum 3, maksimum 5 oyunçu mübarizə apara bilər.\nİştirak etmək istəyənlər bu gündən etibarən ad, soyad, təmsil etdikləri media qurumunun, üzvü olacağı komandanın adını və əlaqə nömrələrini [email protected] elektron poçt ünvanına göndərərək qeydiyyatdan keçə bilərlər.


Bambu kağız şorbası konteynerini tədarük edin Fabrik təklifləri - OEM\nEv > Məhsullar > Kağız Şorbası Qabıq / Qapaq > bambuk kağız şorba qabı\nBambuk Kağız Çorbası Konteyner\nŞorba, salat, çili, dondurma, desertlər və digər yeməklər üçün hər ölçülü birdəfəlik bambukdan hazırlanmış şorba qabı.\nBambukdan hazırlanmış kağız şorba qabı açıq qəhvəyi və ya müştərilərin istəyi ilə logo çapı ilə ola bilər.\nBu bambukşorba qabısalat, qəlyanaltılar, qoz-fındıq, qəlyanaltılar, konfetlər, jöleli atışlar, meyvələr, çili şorbası, mac və ya pendir və s.\nBirdəfəlik bambukşorba qabıssalat, şorba, düyü, makaron, hazır əriştə və s. üçün geniş istifadə olunur.\n8oz, 12oz, 16oz, 26oz və 32oz.\nSeksual Tags: bambuk kağız şorba qabı, İstehsalçılar, Fabrika, Təchizat\nbambuk şorbası qabıBirdəfəlik çorbaŞorba üçün qablar getmək üçünQapaqlı birdəfəlik şorba qabıqapaqları olan kağız şorba qablarıbirdəfəlik kağız şorba qablarıqapaqları olan kağız qablaryaşıl kağız qablarkağız şorba qabıbirdəfəlik kağız şorba fincanları


“Çin Rusiyadan daha təhlükəlidir” » Yenixeber.org - Oxu xəbərin olsun\nABŞ dövlət katibi Mayk Pompeo Rusiyanın özünü aqressiv apardığını və bu səbəbdən də, onun qarşısının alınmasının vacibliyini vurğulayıb. Lakin Pompeonun fikrincə, ABŞ üçün Çin Rusiyadan daha böyük təhdiddir.\nYenixeber.org: Bu barədə Pompeo “Fox News” telekanalına müsahibəsində bəyan edib.\n“Rusiya özünü aqressiv aparır və bizim seçkilərə müdaxilə etməyə çalışır. Vladimir Putinin rəhbərliyi altında Rusiya “xuliqan” olaraq qalır. Biz bacardığımız qədər onlara cavab verməli və qarşısını almalıyıq. Lakin əgər uzunmüddətli perspektivdə ABŞ iqtisadiyyatının artım tempinə risklər yaratmaq yolu ilə amerikalıların həyat tərzinə qarşı mümkün təhdidlərə baxsaq, onda Çin ABŞ üçün daha böyük təhdidir”, – deyə Pompeo Rusiya, yoxsa Çinin ABŞ üçün daha çox təhdid yaratdığına dair sualı cavablandırarkən vurğulayıb.\nTarix: 20-09-2018 12:00\nABŞ-dan yeni İran açıqlaması:Qəti şəkildə...\nTRAMP NƏ İSTƏYİR? –Pompeo bu sualı cavablandırır


Ginnesin rekordlar kitabına düşən Bakı – Faciəsi\n1995-ci ilin 28 oktyabrında Bakı Metropolitenində tarixin ən böyük faciəsi baş verib.\nAxar.az xatırladır ki, "Ulduz" və "Nərimanov" stansiyaları arasındakı tuneldə qatarın alışması nəticəsində 289 nəfər həlak olmuş, 270 nəfər yaralanmışdı. Qəzanın əsas səbəbi kimi də köhnə avadanlıqlarla təchiz olunan qatarın nasazlığı, habelə maşinistin səhv qərar verməsi göstərilib.\nUzun müddət məsələni araşdıran istintaq qrupu qəzanın baş verməsinin terror aktı olduğunu istisna edib. Qəzanın sırf səhlənkarlıqdan baş verdiyi açıqlanıb. Maşinist qatarı tuneldə saxlayıb, insanlar isə təşviş içində vaqonlardan çıxıb qaçmağa başlayıblar. Havaçəkmə sistemi pis olduğundan tuneldəkilər hava çatışmazlığından və ayaq altında qalaraq ölüblər.\nPrezident Heydər Əliyevin sərəncamı ilə ölkədə 3 gün matəm elan edilib. Dünya ölkələrindəki heç bir metropolitendə indiyədək bu qədər geniş miqyaslı itki ilə nəticələnən qəza olmadığına görə, Bakı metrosundakı 28 oktyabr qəzası Ginnesin rekordlar kitabına düşüb.\n2016.10.28 / 12:00


“Sizin üçün öz sərvətimdən keçirəm, hətta maaş belə almıram” - Tramp » İnter Press\n“Sizin üçün öz sərvətimdən keçirəm, hətta maaş belə almıram” - Tramp\nTramp bildirir ki, o, “dərin dövlətə” və demokratların etdiyi “cadugər ovuna” qalib gəlib...\nDərc edilib: 11 iyul 2019 [15:42]\nİnterpress.az xəbər verir ki, ABŞ prezidentinin Vaşinqtondakı hoteli ilə konstitusiyaya zidd bir şəkildə mənfəət əldə etdiyi iddia edilən məhkəmədə ABŞ Federal Apellyasiya Məhkəməsi Trampa bəraət qazandırıb. Tramp məhkəmənin qərarını “Twitter”-də dəyərləndirib.\nABŞ prezidenti Donald Trampın Ağ Evin yaxınlığında yerləşən, xarici dövlətlərdən olan hökumət nümayəndələrinin də qaldığı hotelindən mənfəət əldə etməsi ilə bağlı məhkəmə Trampın lehinə nəticələnib.\n“Maryland” federal məhkəməsi Trampın Floridadakı hoteli və digər obyektləri məhkəmədən kənarda tutub və Vaşinqtondakı oteli ilə bağlı məhkəmənin davam etməsinə qərar verib.\nApellyasiya məhkəməsi isə federal məhkəmənin qərarını heçə sayaraq Trampın Vaşinqtondakı hoteli ilə konstitusiyaya zidd şəkildə mənfəət əldə etdiyi iddia edilən məhkəmədə Trampa haqq qazandırıb.\nABŞ konstitusiyasına görə, ABŞ prezidentləri də daxil olmaqla, federal hökumət nümayəndələri vəzifədə olduqları müddətdə başqa bir dövlətdən hədiyyə və ya qazanc əldə edə bilməzlər.\nDemokratlar isə iddia edir ki, Tramp prezident olduğu gündən bəri bir obyektləri vasitəsilə xaricdən gəlir edir və bu, konstitusiyaya tamamilə ziddir.\nTramp isə məhkəmə qərarından sonra “Twitter” vasitəsilə verdiyi açıqlamada “dərin dövlətə və demokratların etdiyi cadugər ovuna qalib gəldiyini” bildirərək əlavə edib: “Prezidentiniz olaraq sizə xidmət etmək və ortaya yaxşı nəticə qoymaq üçün sərvətimi itirirəm, üstəlik maaş da almıram”.


Nazir institut direktorunu işdən çıxardı -\n0\tAvqust 8, 2017 8:32 səhər\nOxu.Az azxeber.com-a istinadən xəbər verir ki, kənd təsərrüfatı naziri Heydər Əsədov deyib ki, direktor vəzifəsini müvəqqəti icra edən Famil Nəsibovun kadrların seçilib yerləşdirilməsində yol verdiyi nöqsanlar elmi-tədqiqat institutunun və kollektivin nüfuzuna ciddi zərər vurub: “İnstitutun struktur vahidləri arasında təkrarçılığın aradan qaldırılması, elmi-tədqiqatların aparılmasında çevik idarəetmə və nəzarət mexanizminin formalaşdırılması, habelə gənc və perspektivli kadrların cəlb edilməsi məqsədilə yeni struktur müəyyən edilib. Lakin direktor əvəzi F.Nəsibov ona göstərilən etimaddan sui-istifadə edərək ştatların sayının azaldılması səbəbindən ixtisara düşən işçilərin əmək müqavilələrinə xitam verərkən əmək qanunvericiliyinin tələblərini gözləməyib, kadrları seçərkən dostluq və qohumluq kimi subyektiv amillərə üstünlük verib, qeyri-ixtisasdan olan, habelə cəmiyyətdə mənfi imici ilə tanınan şəxsləri işə götürüb. Məsələn, əvvəllər Kənd Təsərrüfatı Nazirliyinin kollegiyasının qərarı ilə vəzifədən azad edilmiş Süleyman Abdullayevi tələbə yoldaşı olduğuna görə Elmi-Tədqiqat İnstitutunun yardımçı təsərrüfatına müdir təyin edib. Nazirlik işə qarışdıqdan sonra isə onu tutduğu vəzifədən azad edərək, İribuynuzlu heyvanların genetikası və seleksiyası laboratoriyasının elmi işçi vəzifəsinə təyin edib. Yaxud dələduzluq əməllərinə görə iki dəfə həbsdə olmuş Nizami Qəhrəmanov adlı şəxsi Elmi-Tədqiqat İnstitutunun Yemləmə, yem istehsalı və məhsulların elmi texnologiyası laboratoriyasının müdiri vəzifəsinə işə götürüb. N.Qəhrəmanov əməllərini davam etdirərək ayrı-ayrı şəxsləri institutda və digər təşkilatlarda “işə düzəlmələrinə kömək” edəcəyi vədi ilə aldadıb. Famil Nəsibov Nizami Qəhrəmanova xüsusi səlahiyyətlər verib, institutda baş verən qanunsuzluqların bir çoxunu onun vasitəçiliyi ilə həyata keçirib. F. Nəsibov məsuliyyəti üzərindən atmaq üçün Nizami Qəhrəmanovu bir müddət əvvəl işdən azad edib”.


Günay Bankda problem yaranıb - Xalq.Az\nGünay Bankda problem yaranıb\nCari ilin yanvar-sentyabr dövründə “GünayBank”ın faiz gəlirləri 6 miyon 482 min manat təşkil edib. Bu, ötən ilin eyni dövrü ilə müqayisədə 25,3% çoxdur. Bank 2017-ci ilin yanvar-sentyabr dövründə 5 milyon 170 min manat faiz gəliri əldə etmişdi.\nXALQ.AZ xəbər verir ki, Bankın kreditlər üzrə faiz gəlirləri ilə bərabər digər banklarda yerləşdirilmiş depozitlərdən gəlirləri də artıb.\n30 Sentyabr 2018-ci il tarixində “Günay Bank” 173 milyon 761 min manat cəmi aktivlərə,111 milyon 874 min manat cəmi öhdəliklərə və 61 milyon 887 min manat cəmi balans kapitalına malik olub. Bank 30 Sentyabr 2017-ci il tarixində 177 milyon 66 min manat cəmi aktivlərə, 118 milyon 790 min manat cəmi öhdəliklərə və 58 milyon 275 min manat cəmi balans kapitalına malik idi.\n30 Sentyabr 2018-ci il tarixində “Günay Bank” 61 milyon 738 min manat məcmu kapitala malik olub.\nÖncəki xəbər Bunları geyinənlər xəstə olur-Siyahı\nSonraki xəbər Paşinyan istefa verir


2006-cı ildə Azərbaycanda qızıl hasilatına başlana bilər\n16 İyun 2006 13:09 (UTC+04:00)\n2006-cı ilin sonlarında Azərbaycanda qızıl hasilatına başlana bilər. Trend in xəbər verdiyi kimi, bu barədə Azərbaycanda qızıl yataqlarının işlənməsi ilə məşğul olan R.I. Investment Group Services LLS şirkətinin prezidenti Riza Vəziri məlumat verib.\nOnun sözlərinə görə, hazırda şirkət Naxçıvan MR ərazisində ("Piyazbaşı", "Ağyurd", "Şakərdərə", "Misdağ", "Şəlalə", "Diyəkçay" yataqlarının Ordubad qrupu) və "Qoşa" (Tovuz) yataqlarında, o cümlədən Gədəbəydə kəşfiyyat işləri aparır.\n"Ordubad ərazisindəki yataqlarda aparılmış tədqiqatlar gözlənilən nəticəni verməyib. Yəni 1 ton misdə 1 unsiya qızılın olması proqnozu təsdiqlənməyib. Buna görə də biz əsas diqqəti Gədəbəy rayonundakı yataqlara yönəltmişik", -deyə şirkətin başçısı vurğulayıb.\nOnun sözlərinə görə, Ordubaddan fərqli olaraq Gədəbəydə işlərin uğurla başa çatacağı ilə bağlı ümidlər doğrula bilər. Bu məqsədlə şirkət artıq rayonda quraşdırılan xüsusi tədqiqat laboratoriyası alıb.\nİndiyədək şirkət kəşfiyyat işlərinə nəzərdə tutulmuş 51 mln dollardan təxminən $28 mln sərf edib. Bu istiqamətdə bütün işlərin 2006-cı ilin avqustunda başa çatdırılması planlaşdırılır.


Həbsdən çıxan baş redaktor özünə qəbir qazdı – HEFTEAZ.INFO\nBir neçə gün əvvəl cəzasını başa vurub azadlığa çıxan baş redaktor maraqlı addım atıb. Hefteaz.info xəbər verir ki, Azel.tv saytının təsisçisi və redaktoru Əfqan Sadıqov qəbiristanlığıa gedərək özünə qəbir qazıb. O, bu addımını həbsdən çlxandan sonra hədələnməsi, hətta ölümlə təhdid olunması ilə izah edib.\n”Dedilər əgər susmasan get öz qəbrini qaz. Mən də qəbrimi qazdım”-deyə Ə.Sadıqov bildirib.\nAzel.tv saytının təsisçisi və redaktoru Ə.Sadıqov 2016-cı il noyabrın 22-də saxlanılmışdı. Ona qarşı Cinayət Məcəlləsinin (CM) 127.2.3-cü (xuliqanlıq niyyəti ilə təhlükəli üsulla sağlamlığa qəsdən az ağır ziyan vurma) maddəsi ilə ittiham irəli sürülmüşdü. O, icra hakimiyyətində bir qadına xəsarət yetirməkdə ittiham edilib. Ancaq redaktor ittihamı qəbul etmir, işi qurama sayır. 2017-ci il yanvarın 12-də Cəlilabad Rayon Məhkəməsi onu 2 il yarım azadlıqdan məhrum edib. 2017-ci ilin noyabrında isə Ali Məhkəmə Əfqan Sadıqovun cəza müddətini 2 il yarımdan 1 il yarımadək azaldıb. Ancaq 2017-ci ilin dekabrında Cəlilabad rayonunun keçmiş, Yasamal rayonunun indiki icra başçısı Əziz Əzizov diffamasiya iddiası qaldıraraq jurnalisti ona qarşı böhtan yaymaqda ittiham edib. Mayın 11-də Cəlilabad Rayon Məhkəməsində icra başçısının jurnalistə qarşı şikayətinə baxılıb və qarşı tərəfin nümayəndəsi xüsusi ittiham qaydasıında şikayəti geri götürdüklərini bildirib. Cəlilabad Rayon Məhkəməsi bunu nəzərə alaraq şikayətlə bağlı icraata xitam verilməsi haqda qərar qəbul edib.


Gənclər insan alverinə “yox” dedi\n05.06.12 15:28 ərzində olan dəyişikliklər\tYazan Administrator\t21.05.12 12:28\nBu gün Gəncliyə Yardım Fondunun akt zalında Azərbaycan Respublikası Gənclər Təşkilatları Milli Şurası (ARGTMŞ) və “World Vision” beynəlxalq təşkilatının Azərbaycandakı ofisi ilə birgə “İnsan Alverinə Qarşı Gənclər Kampaniyası” adlı tədbir həyata keçirib.\nTədbirdə 50 gənc iştirak edib.\n“Heydər Əliyev və Müstəqil Azərbaycan” mövzusunda keçirilən yazı müsabiqəsinin qalibləri mükafatlandırılıb\n04.06.12 13:50 ərzində olan dəyişikliklər\tYazan Administrator\t08.05.12 12:59\nBakı Şəhər Gənclər və İdman Baş İdarəsi, Gəncliyə Yardım Fondunun birgə təşkilatçılığı ilə “Heydər Əliyev və Müstəqil Azərbaycan” mövzusunda keçirilən yazı müsabiqəsinin qalibləri mükafatlandırıldı.\nBakı şəhər orta ümumtəhsil məktəbləri arasında keçirilən müsabiqə ümummilli lider Heydər Əliyevin anadan olmasının 89-cu ildönümünə həsr olunub.\nTədbirdə çıxış edən Gəncliyə Yardım Fondunun vitse-prezidenti Salman Əliyevbildirib ki, Bakı Şəhər Gənclər və İdman Baş İdarəsi tərəfindən keçirilən müsabiqələr gənclərin intellektual səviyyələrinin artırılmasına xidmət edir.\nTürkiyəli professor Nurullah Gənc “Gəncliyə Yardım Fondun” da olub\n05.05.12 11:22 ərzində olan dəyişikliklər\tYazan Administrator\t05.05.12 11:15\n“Avrasya Beynəlxalq Araşdırmalar İnstitutu” İctimai Birliyinin (İB) dəvəti ilə Azərbaycanda səfərdə olan Türkiyənin tanınmış ədəbiyyat və elm xadimi, professor Nurullah Gənc bu gün səhər Gəncliyə Yardım Fondunun İdarə Heyətinin üzvləri və tələbələrlə görüşüb.\nTədbirdə çıxış edən Gəncliyə Yardım Fondunun prezidenti, Ahmet Tecim qardaş ölkədən gəlmiş dəyərli elm və sənət xadimini Azərbaycanda salamlamaqdan məmnun olduğunu bildirib. O, bu səfərin iki qardaş ölkə arasında mədəni əməkdaşlığın gözəl örnəyi olacağına inandığını qeyd edib.\nNarkotik vasitələrdən istifadə sağalmaz xəstəliklərə yol açır\n02.05.12 10:48 ərzində olan dəyişikliklər\tYazan Administrator\t26.04.12 16:31\nAprelin 26-da Bakı Şəhər Gənclər və İdman Baş İdarəsi (BŞGİBİ) Gəncliyə Yardım Fondunda “Narkomaniyadan özümüzü qoruyaq” mövzusunda konfrans keçirmişdir.\nTədbirdə dövlət və qeyri-hökumət təşkilatlarının, paytaxtın gənclər və idman idarələrinin, ali təhsil müəssisələrinin tələbə gənclər təşkilatlarının nümayəndələri iştirak etmişlər.\nTürkiyə Diyanət Vəqfi Mütəvəlli Heyət başçısı Fondumuzu ziyarət edib\n17.04.12 15:51 ərzində olan dəyişikliklər\tYazan Administrator\t17.04.12 15:41\n16.04.2012-ci il tarixində PARK İNN hotelində T. C Bakı Böyükelçiliyi Din Xidmətləri müşavirliyinin təşkilatçılığı ilə Hz. Peyğəmbərimizin doğum gününə həsr olunmuş “Hz. Peyğəmbər, Qardaşlıq Əxlaqı və Qardaşlıq Hüququ” adı altında tədbirdə iştirak etmək üçün Azərbaycnda səfərdə olan Türkiyə Diyanət Vəqfi Mütəvəlli heyət başçısı və Diyanət İşləri Başqanının vəkili Mazhar Bilgin Gəncliyə Yardım Fondunu ziyarət edib.\nMəhəmməd Peyğəmbərin (s.a.v.) doğum günü ilə bağlı tədbir keçirilib -\n16.04.12 12:28 ərzində olan dəyişikliklər\tYazan Administrator\t16.04.12 12:20\nAprelin 15-də Hz.Məhəmməd Peyğəmbərin (s.a.v.) doğum gününə həsr edilmiş “İslamda bərabərlik və birlik” mövzusunda tədbir keçirilib. Lent.az-ın verdiyi xəbərə görə, Gəncliyə Yardım Fondunda Azərbaycanın Qarabağ Seyid Ocaqlarının təşəbbüsü ilə keçirilən tədbirdə ölkənin çoxlu sayda inanclı xanımları iştirak edib.\nMillət vəkili Qənirə Paşayeva: Gəncliyə Yardım Fondu mənim üçün doğma bir məkandır!\nTİKA nümayəndə heyəti Gəncliyə Yardım Fondunun qonağı olub\nİƏT-ə üzv dövlətlərin beyin mərkəzlərinin III Forumunda iştirak edən bir qrup nümayəndə heyəti GYF-ni ziyarət ediblər\n“Azərbaycan və Türkiyə xanımlarının birgə əməyinin bəhrəsi olan ənənəvi IX əl işləri Xeyriyyə Sərgisinə dəvət edirik...\nSəhifə 43 > 45-dəan


Deputat: Vətən müharibəsi tariximizin ən parlaq səhifəsinə, xalqımızın iftixar və qürur mənbəyinə çevrildi - AZƏRTAC – Azərbaycan Dövlət İnformasiya Agentliyi\nUzun illər Azərbaycan torpaqlarını işğal altında saxlayan Ermənistan bu müddət ərzində mövcud status-kvonu saxlamaq üçün çoxsaylı təxribatlara əl atdı. Azğınlaşmış düşmənin sentyabrın 27-də törətdiyi növbəti hərbi təxribat isə onun sonu oldu. Düşmənin cəbhə xəttində törətdiyi növbəti genişmiqyaslı hərbi təxribata cavab olaraq Azərbaycan Ordusunun sentyabrın 27-də başladığı və noyabrın 10-dək davam edən Vətən müharibəsi Azərbaycanın tam qələbəsi və Ermənistanın kapitulyasiyası ilə başa çatdı.\nBu fikirləri AZƏRTAC-a açıqlamasında Milli Məclisin deputatı Vüqar İskəndərov deyib.\nDeputatın sözlərinə görə, sentyabrın 27-dən başlayan, 44 gün davam edən və işğal altındakı ərazilərimizin azad olunması ilə nəticələnən Vətən müharibəsi tariximizin ən parlaq səhifəsinə, Azərbaycan xalqının iftixar və qürur mənbəyinə çevrildi. Otuz ildir işğal altında olan əzəli torpaqlarımız – Cəbrayıl, Füzuli, Zəngilan, Qubadlı rayonları, Şuşa şəhəri, Hadrut qəsəbəsi, digər qəsəbələr, yüzlərlə kənd, strateji yüksəkliklər işğaldan azad edildi. Hər bir kəndin, qəsəbənin, şəhərin azad olunması xalqımız tərəfindən el bayramı kimi, böyük sevinclə qarşılandı. Bu müddət ərzində Ermənistan ordusu haqqında ermənilərin özlərinin yaratdıqları “məğlubedilməzlik” mifi darmadağın oldu. Düşmən ordusunun yüzlərlə texnikası, minlərlə canlı qüvvəsi məhv edildi.\nDeputat vurğulayıb ki, bu müddət ərzində Azərbaycan xalqı öz liderinin, Müzəffər Ali Baş Komandanın ətrafında sıx birləşərək bütün dünyaya öz gücünü, mətinliyini, mübarizliyini nümayiş etdirdi. Prezident İlham Əliyev hərb meydanında müzəffər sərkərdə, diplomatik cəbhədə böyük strateq nümunəsi ortaya qoydu, informasiya müharibəsində Azərbaycanın haqq səsi oldu, cəsarətlə bütün təzyiqlərə sinə gərdi, öz xalqı ilə vəhdətdə olan lider kimi mübarizlik rəmzinə çevrildi.\nVətən müharibəsində Azərbaycan əsgərinin əsl qəhrəmanlıq, mərdlik, şücaət, rəşadət nümunəsinə çevrildiyini deyən deputatın sözlərinə görə, düşmənin 30 ildir qurduğu, milyonlarla vəsait sərf etdiyi nəhəng istehkamlar qısa müddətdə darmadağın edildi, ordumuzun tətbiq etdiyi müharibə strategiyası müasir dövr hərb tarixinə qabaqcıl nümunə kimi həkk olundu.\nVüqar İskəndərov vurğulayıb ki, noyabrın 8-də Şuşanın, 9-da 70-dən artıq kəndin, 1 qəsəbənin, 8 strateji yüksəkliyin alınması, bunun ardınca, noyabrın 10-da Ermənistanın ağ bayraq qaldırması, Azərbaycan, Rusiya prezidentlərinin və Ermənistanın baş nazirinin dekabrın 1-nə kimi daha 3 rayonun – Kəlbəcərin, Ağdamın və Laçının müharibəsiz qaytarılmasını nəzərdə tutan birgə bəyanat imzalaması tariximizə Zəfər həftəsi kimi həkk olundu. Azərbaycan son əsrlərin ən böyük zəfərini yaşayır. Belə ki, Şah İsmayıl və Nadir şahdan sonra Azərbaycan ilk dəfə olaraq bu miqyasda tarixi torpaqlarını qaytarmağa nail oldu. Buna görə də Azərbaycan xalqının bu uğurları uzun illər, əsrlər boyu unudulmayacaq, gələcək nəsillər 2020-ci ilin Zəfər tarixini qürurla öyrənəcəklər. Yaşasın Azərbaycan! Var olsun dövlətimiz!\nAZERTAG.AZ :Deputat: Vətən müharibəsi tariximizin ən parlaq səhifəsinə, xalqımızın iftixar və qürur mənbəyinə çevrildi\nDeputat: İşğalçı Ermənistan Avropa Parlamentinin xəbərdarlığından nəticə çıxarmalıdır\nDünya liderləri, aparıcı biznes və maliyyə institutları Prezident İlham Əliyevin təşəbbüslərini yüksək dəyərləndirirlər\nAzərbaycan Prezidentinin uğurlu siyasəti nəticəsində ölkəmiz dünyada etibarlı tərəfdaş kimi qəbul edilir


İran əleyhinə yeni sanksiyalar dünya neft qiymətlərində necə əks olunacaq...\n12 May. 2018 01:48\n“ABŞ Prezidentinin son qərarı neft bazarına həm psixoloji, həm də iqtisadi təsirlər göstərir”\nVüqar Bayramov: “Qiymətlərin konkret olaraq hansı həddə qədər bahalaşacağını demək çətindir, amma bahalaşma bir müddət davam edəcək”\nMəlum olduğu kimi, ABŞ Prezident Donald Trampın birtərəfli qaydada İranla nüvə sazişindən çıxdığını elan etməsi böyük müzakirələrə səbəb olub. ABŞ Prezidenti bildirib ki, İrana qarşı “ən sərt sanksiyaları” bərpa edir.\nTrampın bəyanatından az sonra Maliyyə Nazirliyi izah edib ki, İrana qarşı sanksiyaların bərpa edilməsi üçün 90-180 gün vaxt lazım gələcək. 90 günlük müddət avqustun 6-da başa çatacaq və həmin gündən etibarən İrana dollar satılmasına, bu ölkə ilə qızıl ticarətinə, Tehrana qrafit, aliminium, polad, kömür və istehsalat üçün proqram təminatının satışına qadağa qoyulacaq. Habelə İran valyutasının və bu ölkənin suveren borcunun əldə edilməsi, İran xalçalarının və ərzaq məhsullarının ABŞ-a idxalı qadağan ediləcək.\n180 günlük müddət noyabrın 4-də başa çatır və həmin tarixdən İranın gəmiçilik və gəmi tikintisi sektoruna sanksiyalar qoyulacaq, bu ölkənin dövlət şirkətləri ilə neft və neft-kimya tranzaksiyaları məhdudlaşdırılacaq. Bundan əlavə, Vaşinqton yenidən xarici bankların İran Mərkəzi Bankı ilə əməkdaşlığını qadağan edəcək, habelə bu ölkəyə istənilən maliyyə xidmətlərinin göstərilməsinə qadağa qoyulacaq. İranın energetika sektoru da sanksiyaların təsiri altına düşəcək. ABŞ prezidenti Trampın İranla nüvə sazişini ləğv etməsi qərarının dünya bazarında neftin qiymətinə necə təsir edəcəyi bu gün ən aktual məsələlərdən biridir. Belə ehtimallar var ki, ABŞ-a çox yaxın olan Səudiyyə Ərəbistanı bazara daha çox neft çıxarmaqla bahalaşmanın qarşısını alacaq. Ancaq məlum qərardan sonra dünya bazarında neftin qiyməti bahalaşır. Bunun nə vaxta qədər davam edəcəyi maraq doğuran məsələlərdəndir. Bir sözlə, Trampın məlum qərarı neftin qymətinə necə təsir edəcək?\nMəsələyə münasibət bildirən iqtisadçı-ekspert Vüqar Bayramovun sözlərinə görə, məlum qərar neftin qiymətini daha da artıracaq: “Artıq İrana qarşı sanksiyaların genişləndirilməsi neft bazarına gözlənilən təsirlərini göstərməkdədir. Neftin bir barrelinin qiyməti son illər ilk dəfə olaraq 77 dolları keçdi. Azərbaycan neftinin bir barrelinin qiyməti isə 80 dollarlıq psixoloji həddə yaxınlaşmaqdadır. ABŞ Prezidentinin son qərarı neft bazarına həm psixoloji, həm də iqtisadi təsirlər göstərir. Belə ki, ötən il 2.13 milyon barrel gündəlik neft ixracatına malik olan İranın 2018-ci ilin növbəti aylarında neft nəqlini gündəlik 500 min barrel azaltması təhlükəsi var. Bu, iqtisadi baxımdan neftin hər barrelində 6 dollar artım deməkdir. Sanksiyalar fonunda, gələn il cənub qonşumuz dünya bazarına gündəlik daha 150 min barrel az neft çıxara bilər. Bu isə neft bazarında təklifin hissediləcək səviyyədə azalması demək olacaq. Qiymətlərin konkret olaraq hansı həddə qədər bahalaşacağını demək çətindir, amma bahalaşma bir müddət davam edəcək. Digər tərəfdən, Səudiyyə Ərəbistanı ilə bir il öncə 110 milyard dollarlıq silah satışı müqaviləsi imzalayan ABŞ administrasiyası neftin dünya bazar qiymətinin yüksəlməsini əvvəlki kimi həssaslıqla qarşılamır. Yüksək qiymətlər Ağ Evin Yaxın Şərqdəki silah alıcıları olan müttəfiqlərinin də gəlirlərini artırır. Səudiyyə Ərəbistanı üçün neftin bir barrelinin qiymətinin 85 dollar olmasının məqbul hədd sayıldığını nəzərə aldıqda hazırkı qiymət Ər-Riyadın maraqlarına tam uyğun gəlir. İrana tətbiq edilən sanksiyalar Azərbaycana birbaşa və dolayı təsirləri baxımdan da qiymətləndirilməlidir. Belə ki, neftin dünya bazar qiymətinin yüksəlməsi Azərbaycana daxil olan valyutanın həcminin artmasına gətirib çıxarır. Neftin 2018-ci ildə bir barrelinin orta qiyməti 70 dollar olarsa, o zaman Azərbaycan əlavə olaraq 4,282 milyard manat, 75 dollar olarsa isə 5,139 milyard manat gəlir əldə edəcək. Bu isə ölkənin daxilolmalarının artması baxımından vacibdir”.


Özünü rinqdə tapan əsl döyüşçü -\n13,8 ° C\n1 EUR = 1,95 AZN\nxəbər toplayıcısı » Cəmiyyət » Özünü rinqdə tapan əsl döyüşçü -\nÖzünü rinqdə tapan əsl döyüşçü -\nO, hansı günü səbirsizliklə gözləyir?\nBu il ölkə idmanı üçün bir çox mühüm hadisə ilə əlamətdar oldu. Paytaxtımızda keçirilən İslam Həmrəyliyi Oyunlarının yerini xüsusi vurğulamaq lazımdı. İslam Həmrəyliyi Oyunları ölkəmizə beynəlxalq yarışları təşkil etmə bacarığını bütün dünyaya bir daha göstərmək fürsəti verdi. Azərbaycan bundan öncəki yarışlardakı kimi bu sınaqdan da üzüağ çıxdı. Bu turnir təkcə, ölkəmizin dünya idmanındakı imicinin bir az da möhkəmlənməsinə yox, həm də, idmançılarımızın bir çoxu üçün özünüsübut üçün meydan oldu. Bu cür idmançılarımızdan biri də boksçu Tamerlan Abdullayevdir. Potensialına rəğmən, son illərdə beynəlxalq yarışlarda medallara həsrət qalan Tamerlan, məhz bu turnirdə özünü sübut etməyi bacardı. Bu yazıda sizə İslam Həmrəyliyi Oyunlarında ölkəmizin medal kolleksiyasını "gümüş"lə zənginləşdirən boksçumuz Tamerlan Abdullayevdən bəhs edəcəyik.\nQardaşdan keçən həvəs\nTamerlan Abdullayev 1992-ci il aprel ayının 5-də Bakıda dünyaya göz açıb. Çox kiçik yaşlarından döyüş idman növlərinə meyl salıb. O, daim Jan Klod Van Damın döyüş filmlərini izləyir, ekran qarşısında gördüyü qəhrəmanına bənzəmək istəyirdi. Həyatda isə onun kumiri özündən bir neçə yaş böyük olan qardaşı idi. Dəcəl uşaq olan Tamerlanın məktəbdə qiymətləri heç də ürəkaçan deyildi. Məhəlllədə isə "davakar" imici qazanmışdı. Ancaq bu hal çox davam edə bilməzdi. Nəhayət, Abdullayevlər ailəsində ipə-sapa yatmayan övladın gələcək taleyi ilə bağlı ciddi düşünməyə başlayırlar. Vaxtilə həvəskar şəkildə güləşlə məşğul olmuş ata Abdullayev, öz oğlunda idmançı potensialı görürdü. Düşünüb-daşındıqdan sonra "onsuz da oxumayacaq" fikrinə gələn Tamerlanın valideynləri, onu boksa yazdırmaq qərarına gəlirlər.\nBöyük qardaşı onu "Rabitə" idman klubuna aparır. Tamerlan 12 yaşında "əlcək"lə tanış olur. Məşqçi Rasim Məmmədov rinqdə ilk addımlarını atan kiçik Tamerlana boksun sirlərini öyrətməyə başlayır. Onun bu idman növündə nəticələri özünü çox gözlətmir. Artıq 2005-ci ildə yeniyetmələr arasında əvvəlcə Bakı, daha sonra isə ölkə çempionu adını qazanır.\nTamerlanın uğurları sonrakı illərdə artan tempdə inkişaf edir. O, 2006-cı ildə Ukraynada keçirilən yeniyetmələrin dünya çempionatında gümüş medal qazanır. 2008-ci ildə isə yeniyetmələrin Avropa çempionatını gümüş medalla başa vurur. Daha sonra gənclər arasında dünya çempionatında medalın bir addımlığında dayanır. 2010-cu ildən etibarən isə böyüklər arasında çıxış etməyə başlayır. O, böyüklər arasında keçirilən ölkə çempionatını birinci pillədə başa vurub, Respublika kubokunu qazanır. Ukraynada, Bolqarıstanda keçirilən beynəlxalq turnirləri də medalla tərk edir.\nİdmançının ən böyük "düşmən"i\nHər şeyin yüksələn xətt üzrə inkişaf etdiyi bir vaxtda, Tamerlan idmançıların ən böyük düşməni zədəyə tuş gəlir. O, 2011-ci ildə başından ağır zədə alır. Bu zədə onu rinqdən 6-7 ay uzaq salır. İdmançının zədədən sonra bərpa olma müddətini, yəqin ki, onların özündən yaxşı heç kim başa düşə bilməz. Təsəvvür edin, uzun müddət böyük əziyyətlə domino daşları ilə düzəldilmiş bir fiqur, kiçik bir toxunuşla yerlə-yeksən edilir. Burda fiquru idmançının illərlə məşqlərdə tər tökərək qazandığı forma, kiçik toxunuşu isə gözlənilməz zədə ilə müqayisə etmək olar.\nHəmin ildə Tamerlan ən yaxşı formada olduğu dövrünü yaşayırdı. O, 64 kq çəkidə millidə "bir nömrə" idi. Ölkəmizdə baş tutacaq dünya çempionatında bu çəkidə məhz Abdullayevin yarışacağı gözlənilirdi. Lakin gözlənilməz zədə Tamerlanı hər şeyi təzədən başlamağa məcbur edir. Həyatda olduğu kimi, idman da bu cür xoşagəlməz sürprizlərlə doludur. Əsas olan isə bu "sürprizlər"dən şoka düşməmək, dəymiş "zərbə"dən sonra dərhal toparlanmağı bacarmaqdır.\nTamerlan da bu "zərbə"ni bacarıqla dəf edənlərdəndir. Belə ki, zədədən qayıdan Abdullayev, qısa müddətdə əvvəlki formasını bərpa edir. Ancaq o, artıq əvvəlki kimi 64 yox, 69 kq çəkidə yarışmağa başlayır. 2012-ci ildə ölkə çempionu adını qazanır. Elə həmin ildə Londonda keçiriləcək yay olimpiya oyunlarında çıxış etmək üçün təşkil olunan lisenziya turnirinə qatılır. Tamerlan ilk döyüşündə qalib gəlsə də, ikinci döyüşündən məğlub ayrılaraq, Britaniya paytaxtına yollanmaq arzusunun üzərindən xətt çəkir.\nLondon olimpiadasından kənarda qalan Tamerlan, bu uğursuzluğu digər yarışlardakı müvəffəqiyyətlərlə unutdurmağa çalışır. O, Rusiyada keçirilən dünya kubokunda 3-cü olur. ADBTİA-nın məzunu olan Tamerlan, 2012-ci ilin sonlarında, paytaxtımızda keçirilən tələbələr arasında dünya çempionatında da iştirak edir. Abdullayev bu yarışda bütün rəqiblərini mübarizədən kənarlaşdıraraq, beynəlxalq arenada ilk "qızıl"ını qazanır.\nTamerlanın millidə 69 kq çəkidə əsas rəqibi Pərviz Bağırovdur. Yığmada bu iki boksçumuz arasında daim mübarizə gedir. Rioda keçirilən son olimpiadada Tamerlan bu yeri Pərvizə uduzmuşdu. Lakin bu il paytaxtımızda keçirilən İslam Həmrəyliyi Oyunlarında Abdullayev bu yeri geri almağı bacarır. Belə ki, yarışa bir həftə qalmış yığmamızın məşqçiləri boksçulardan bu yerə kimin daha layiq olduğunu müəyyənləşdirmək üçün məşq zamanı ayrıca döyüş təşkil edirlər. Bu döyüşdən qalib ayrılan Tamerlan, İslam Həmrəyliyi Oyunlarında ölkəmizin idman şərəfini qorumaq hüququna yiyələnir. Bu, bir müddətdir millidəki yerini itirmiş Tamerlana özünüsübut üçün şans idi.\nO, bu şansdan məharətlə istifadə etməyi bacarır. Belə ki, 1/8 finalda mübarizəyə başlayan Abdullayev, ilk görüşündə türkmənistanlı rəqibi Muhemmetmirat Sahedovu mübarizədən kənarlaşdırır. 1/4 finalda isə o, qətərli boksçu Tulasimaraam Tarumalinqamla üz-üzə gəlir. Döyüş zamanı rəqibin başı onun sifətinə dəyərək, qaşını partladır. Gözlənilməz zədəyə rəğmən, üstünlüyü əldən verməyən Tamerlan, bu döyüşdən də üzüağ ayrılır. O, yarımfinalda qazaxıstanlı İlya Oçkini də mübarizədən kənarlaşdıraraq, həlledici döyüşə vəsiqə qazanır. Lakin finalda özbəkistanlı Bobo-Usman Baturova uduzaraq, turniri gümüş medalla başa vurur.\nAdətən, həvəskar rinqdə uğur qazanan bir çox idmançı, özünü peşəkar boksda sınamaq qərarına gəlir. Tamerlan da peşəkar boksda özünü sınayıb. O, 2014-cü ildə zədə səbəbindən kənarda qalan Fariz Məmmədovu əvəz edib. Onun peşəkar rinqdə ilk təcrübəsi heç də pis alınmayıb. Belə ki, keçirdiyi 3 döyüşün 2-də qalib gəlib, yalnız birində uduzmuşdu. Keçən ilin martında isə qazaxıstanlı Aslanbek Şimberqenovla döyüşdən qələbə ilə ayrılıb.\nAncaq peşəkar rinqdə mübarizə aparmaq üçün güclü sponsora ehtiyac var. Bu cür döyüşlər böyük pullar qazandırdığı kimi, böyük sponsorluqlar da tələb edir. Ölkəmizdə isə bu sahə hələ yetərincə inkişaf etməyib.\nHazırda Tamerlan əsas diqqəti peşəkar boksa yox, 2020-ci ilə yönəldib. Onun məqsədi 3 il sonra Yaponiyanın paytaxtı Tokioda baş tutacaq olimpiadada iştirak etməkdir. O, dördilliyin əsas idman yarışında təkcə iştirak yox, həm də medal arzusundadır. Bunadək isə onu qitə və dünya çempionatlarında sınaqlar gözləyir. Ümumiyyətlə, potensialına rəğmən, bu günə kimi çox az medal qazanmış Tamerlan, bu çatışmazlığı qarşıdakı illərdə sığortalamağı qarşısına məqsəd qoyub.\nBoksçu kimi karyerasını bitirdikdən sonra isə bu sahədə yiyələndiyi bacarıqları uşaqlara aşılamaq üçün boks zalı açmaq niyyətindədir. Onun fikrincə, hamı bacardığı işlə məşğul olmalıdır. Tamerlan bu illər ərzində öyrəndiklərini yeniyetmə və gənclərə aşılamağı isə özünə borc bilir.\nCəmi 2 il öncə məşqçi Oqtay İbrahimovla çalışmağa başlayıb. O, boksda öyrəndiklərinin çoxunu bu mütəxəssisə borclu olduğunu düşünür. Öz inkişafında İbrahimovun rolunu xüsusi vurğulayır. Sovet dövründə ölkənin ən yaxşı boksçularından olmuş İbrahimov, vaxtilə rinqdə qazandığı təcrübəni öz yetirməsi Tamerlana aşılayır. Abdullayev son vaxtlarda qazandığı uğurlarda bu məşqçinin rolunu xüsusi vurğulayır.\nTəbiəti, mütaliəni sevən boksçu\nTamerlan asudə vaxtlarını dostları ilə keçirməyi sevir. O, dostları, sevdikləri ilə birlikdə təbiət qoynunda - dəniz kənarında, dağlarda, bir sözlə, insanların az olduğu sakit yerlərdə dincəlməyi xoşlayır. Asudə vaxtlarında mütaliəyə də vaxt ayırır. Əsasən, dini və ya bədii əsərlərə üstünlük verir. Ən çox sevdiyi kitab isə məşhur qırğız yazıçı Çingiz Aytmatovun "Gün var əsrə bərabər" əsəridir.\nOnda boksa olan həvəs qardaşından yaranıb. Maraqlıdır ki, bu idman növü ilə məşğul olan qardaşı, sonradan təhsilə üstünlük verib. O, kubalı idmançılara uşaq vaxtının kumirləri kimi baxır. Hansınısa ayırmır, ancaq bu ölkənin təmsilçilərinin olimpiadalarda, dünya çempionatlarında çıxışlarını maraqla izlədiyini, hər dəfə isə onlardan nəyisə mənimsəməyə çalışdığını deyir. Yerli boksçulardan isə Rövşən Hüseynovun döyüşləri onun diqqətini daha çox cəlb edib. Bundan əlavə, Ağası Məmmədovun döyüşlərini də maraqla izləyib. Hazırda da karyerasını davam etdirən Teymur Məmmədov, Elvin Məmişzadə kimi əlcək sahibləri da onun bəyəndiyi, daim yaxından izlədiyi boksçularımızdandır.\n"Boksçu üçün əsas olan rinqə çıxanda qorxmamaqdır. Döyüşə çıxarkən həyəcanlanmayan boksçu yoxdur. Əsas odu ki, bu həyəcan sənin döyüşündə öz əksini tapmasın, qorxuya çevrilməsin".\nBu sözlər Tamerlana məxsusdur. O, qorxmadan döyüşməyi əsas hesab edir. Bu xüsusiyyətlərinə görə, onu əsl döyüşçü adlandıra bilərik. Tamerlan rinqə çıxarkən yaranmış həyəcanı qorxuya yox, əzmkarlığa, qələbə istəyinə çevirməyi bacarır.\nTamerlan əsl potensialını tam açmamış idmançılarımızdandır. O, hələ ki, rinqdə öz sözünü deməyib, ancaq həmin günü səbirsizliklə gözləyir. Sakitcə, hərəkətsiz yox, gərgin məşqlərdə tər tökməklə. Məşqlərdə tökülən tər isə gec-tez rinqdə öz bəhrəsini verir.\nMoschino Cheap and Chic Happy Fizz edt\nMichael Kors 5848 Ceramic\nSalvatore Ferragamo incanto Lovely Flower edt L\nChopard la strada M718482 G\nAtkinsons Amber Empire edp 100ml unisex (упаковка повреждена )\nPhoto Frame BL25A\nJo Malone White Jasmine Mint 100ml unisex\nPARKER 5646 (S0960820)\nGucci Guilty black edt 50ml L\nChanel Allure Sensuelle edp L\nElektrik enerjisinin kəsilməsindən sonra hərbi hissələrdəki vəziyyətlə bağlı\nEnerji fasiləsi ilə bağlı Gəncədə Alüminium Kompleksinin fəaliyyətində baş vermiş nasazlıq aradan qaldırılıb\nHadı Rəcəbli: "Azərbaycanda əhalinin təbii artımı 100 minə yaxın iş yerinin yaradılmasını tələb edir"\nAçıq-saçıq şəkilləri yayılan azərbaycanlı aktrisa -\nBərdədə qəzada 2 qardaş öldü - YENİLƏNİB\nİki dostun həbsxana DƏHŞƏTİ -\nİcra başçısı: "Elektrik enerjisində fasilə Sərsəng su anbarının fəaliyyətinə problem yaratmayıb"\nAzərbaycan Ordusunun döyüş aviasiya vasitələrinin yerdəyişməsi həyata keçirilib - FOTO\n"Semaşko" işıqsız qalıb - VİDEO\nElektrik enerjisində fasilə gömrük-keçid məntəqələrində sıxlığa səbəb oldu


Türkiyə ilə hərbi ittifaqı üst səviyyəyə qaldırmalıyıq » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n14 İyul 2020, 14:30 161\nAzərbaycanın əsas strateji müttəfqinin Türkiyə olduğu bir daha sübut olundu. Türkiyə Xarici İşlər Nazirliyi yaydığı bəyanatda sərhəddəki son insidentdə birmənalı Azərbaycanı müdafiə etdi, xarici işlər naziri Mövlüd Çavuşoğlu "Ermənistan ağlını başına toplasın” sözləri ilə günə damğasını vurdu. Mövlüd Çavuşoğlunun bir cümləsi də diqqəti çəkdi. Türkiyənin xarici işlər naziri dedi ki, Azərbaycan Dağlıq Qarabağ münaqişəsinin həlli üçün hansı qərarı versə, Türkiyə Azərbaycanın yanında olacaq. Mövlüd Çavuşoğlu bu cümlə ilə demək istədi ki, bir gün Azərbaycan öz torpaqlarını hərbi yolla azad etməyə qərar versə, Türkiyə Azərbaycana hərbi dəstəyini əsirgəməyəcək. Xarici təzyiqlərə rəğmən, Suriyaya, İraqa və Liviyaya ordusunu göndərməkdən çəkinməyən Türkiyə Cumhurbaşqanı Rəcəb Təyyub Ərdoğan Azərbaycan üçün də eyni qərarı verməkdən çəkinməyəcək.\nTürkiyə hazırda Liviyada iki hərbi baza formalaşdırmağa başlayıb. Türkiyəni Aralıq dənizində sıxışdırmaq istəyən dövlətlər var. Türkiyə son illərdə bölgənin aparıcı gücünə çevrilib. Türkiyə Cumhuriyyəti tarixində bu ölkə eyni zamanda sərhədlərindən kənarda 3 ölkədə - İraqda, Suriyada və Liviyada hərbi əməliyyatlar həyata keçirir. Bu Türkiyənin bölgədə hərbi bazalar yaratmasını da aktuallaşdırır. Vaxtilə deyirdilər ki, Türkiyə NATO üzvü olduğundan qurumun kollektiv icazəsi olmadan başqa ölkədə hərbi baza yarada bilməz. Ankara bu arqumenti Qətərdə hərbi baza yaratmaqla ortadan qaldırdı. Həmin hərbi bazalar ilk növbədə Qətərin özünə lazım idi. Çünki, bir neçə il əvvəl Qətərin qonşu ərəb dövlətləriylə münasibətləri gərginləşdi. Səudiyyə Ərəbistanı Qətərə qarşı bir neçə maddəlik ultimatum irəli sürdü, ətrafında ittifaq yaratmaqla Dohaya qarşı sanksiyalar tətbiq etdi. Türkiyə Qətərdə hərbi baza yaratmasaydı, Dohanın ciddi təhlükəsizlik problemləri yaranacaqdı. Türkiyənin Qətərdəki hərbi bazası Ankaranın bölgədə artan roluna işarə idi. Bundan sonra Türkiyə İraqda PKK ilə mübarizə aparmaq üçün dağ massivlərində hərbi postlar yaratdı. Əslində həmin postları da kiçik hərbi bazalar hesab etmək olar. Türkiyə Somaliyə humanitar və iqtisadi yardım etdikdən sonra bu Afrika ölkəsi ilə hərbi əməkdaşlıq imkanlarını hərəkətə gətirdi. Türkiyənin Suriyada hərbi varlığı da inkarolunmaz faktdır.\nBirinci baza Naxçıvanda, digəri Abşeronda formalaşdırılmalıdır. Türkiyənin Abşeronda hərbi hava qüvvələrinin yerləşdirilməsi zəruridir. Bu həm işğalçı Ermənistana, həm də Rusiyaya ciddi mesaj olacaq. Biz də təhlükəsizliyimizə təminat almıq olarıq ki, kimsə Azərbaycana hücum etməyəcək, dövlətimizi bölməyə çalışmayacaq. Bəziləri bu fikrin əleyhinə çıxaraq deyir ki, guya Türkiyə Azərbaycanda hərbi bazalar yaratsa, biz qardaş dövlətin təsiri altına düşəcək və ondan asılı olacağıq. Əlbəttə, hərbi bazaların yaradılması halında Türkiyədən asılılığımızın artacağını istisna etmirəm. Aydındır ki, bir dövlət səni soruyursa, həmin dövlətin maraq və istəklərini nəzərə almalısan. Ancaq hazırki vəziyyətdə hesab edirəm ki, bizim üçün vacib olan dövlətimizin təhlükəsizliyini sonsuzadək təminat altına almaq və işğalçıya, o cümlədən onun arxasındakı dövlətlərə və güclərə göz dağı verməkdir. Biz tək Ermənistanla bacararıq, ancaq onun arxasındakı güclərə müqavimət göstərmək üçün Türkiyənin yardımına ehtiyacımız var. Bunun yolunda xarici və təhllüksəzilik siyasətini Türkiyə ilə uzlaşdırmağa dəyər. Məgər Türkiyənin hərbi bazalarının var olduğu Qətər Ankaradan tam asılı vəziyyətə düşüb? Bəli bunun qarşlığında Qətər Türkiyəyə milyardlarla dollar yatırım qoymağa boyun olub. Ona qalsa Azərbaycan hərbi bazalar mövzusu olmadan da Türkiyəyə ən böyük yatırım qoyan ölkələrdəndir. Türkiyənin Azərbaycanda hərbi bazalar yaratmasına heç nə mane olmur, yetər ki, biz bunu istəyək.


Donald Tramp ABŞ Prezidenti seçilib - DÜNYA - Fins.az\nABŞ-da keçirilən Prezident seçkiləri Respublikaçılar partiyasının namizədi Donald Trampın qələbəsi ilə başa çatıb. Fins.az xəbər verir ki, Donald Tramp son olaraq Viskonsin ştatında da qalib gələrək seçənlər kollegiyasının bu ştat üzrə 10 səsini alıb. Bununla da Donald Tramp ABŞ-ın 45-ci prezidenti seçilib.\nYeni Prezident qələbədən sonra Nyu-Yorkda tərəfdarları ilə görüşdə çıxış edərkən bildirib: “Dünyanın ən güclü iqtisadiyyatına sahib olacağıq. Eyni zamanda, bütün xalqlarla mehriban münasibətləri davam etdirəcəyik”.\n1946-cı ildə Nyu-Yorkda anadan olan Donald Tramp ABŞ tarixində ən yaşlı prezident olacaq. “Forbes” jurnalının 2016-cı ildə “Dünyanın ən zəngin 400 insanı” siyahısında yer alan Donald Trampın sərvətinin 3,6 milyard dollar dəyərində olduğu təxmin edilir.


“İspan qripi” və “COVİD-19” 100 il əvvəl və bugün inanılmaz oxşarlıqlar… | New Post\nƏsas səhifə Cəmiyyət “İspan qripi” və “COVİD-19” 100 il əvvəl və bugün inanılmaz oxşarlıqlar…\n“İspan qripi” və “COVİD-19” 100 il əvvəl və bugün inanılmaz oxşarlıqlar…\nAvqust 26, 2020 13:53\n“İspan qripi” – hətta gənc və güclü insanlar arasında da letal nəticəyə gətirən Çin mənşəli bir virus.\nİnsanların kütləvi miqrasiyası ilə dünya əhalisinin 30 faizinə yoluxur və yoluxanların 3% (bəzi mənbələrə görə 20 faizə qədər) ölür. Baxmayaraq ki, siyasi məqsədlərlə bəzi ölkələr real rəqəmləri gizlədirlər. Həmin dövrdə yoluxanlar arasında məşhur insanlar da var idi. Bu, 2020-ci ilin mənzərəsinə bənzəsə də söhbət 1918-1920-ci illərdən gedir. Həmin dövrlərdə tüğyan edən qrip virusu müasir cəmiyyətin məruz qaldığı ilk pandemiya hesab oluna bilər. Söhbət məşhur İspan qripindən gedir. Onu yayan hazırda adi hesab olunan H1N1 virusu idi. Mövsümi qrip xəstəliyindən onu ağ ciyərləri sıradan çıxarması fərqləndirirdi və bununla yanaşı simptomsuz xəstələr fenomeni də elə onda meydana gəlmişdir. İnsan xəstələnmir amma ətrafı üçün təhlükəli hesab olunur.\nİspan qripinin vətəni heç də İspaniya deyildi. Hazırki COVİD-19 kimi İspan qripi də ilk debütunu Çində etmişdir. İlk yoluxma ocaqları 1917-ci ildə qeydə alınmağa başladı. Və yenə də Çində. Ardınca isə hazırki pandemiyaya çox bənzəyən mənzərə. miqrasiya axınları virusu ABŞ-a gətirdi. Düzdü o dövrdə Çindən ABŞ-a qeyri-leqal emiqrantlar gizli yollarla gedirdilərsə indi bu ekonom klassla səyahət edən sərnişinlər və biznes kalssla səhayət edən iş adamlarıdır. Amma bu məzmunu dəyişmir. Virus Çinin idi bütün dünyanın oldu. Yerdə qalan isə sadəcə zaman məsələsi idi. Yeni virusa planeti əsarətinə almaq üçün sadəcə bir neçə ay bəs etdi. Nəzərə alaq ki, hələ o dövrdə təyyarələr sərnişin daşınması üçün o qədər də dəbdə deyildi. Amma hərbi nəqliyyat və eşalonlar mütəmadi olaraq bir ölkədən digərinə hərəkət edirdi. Uzun və üzücü Birinci Dünya müharibəsinin son ili idi. Məhz o dövrdə ABŞ və Kanada Avropa döyüş meydanlarına əlavə hissələr göndərirdi. Ucuz işçi qüvvəsindən ucuz əsgəri qüvvəyə çevrilmiş həmən qeyri-leqal və leqal çinliləri.\nHadisələrin xronologiyası hazırki koronovirusla o qədər üst-üstə düşür ki, bizə o dövrdə baş verənləri anlamaq o qədər də çətin deyil. Hər şeyin ciddi olmağı barəsində çox gec – 1918-ci ilin aprel-may aylarında xəbər tutdular. Axı epidemiya hazırki koronovirus kimi qış aylarından başlamışdır. O dövrdə ölkələrin əksəriyyətində müstəqil mətbuat yox idi. Müharibə gedirdi və epidemiya barəsində xəbərlər düşməni sevindirir və əhali arasında ruh düşkünlüyü yaradır. Həmdə yoluxma hallarının əksəriyyəti sıxlıq olan kazarmalarda və hərbçilərin daşınması vaxtı baş verirdi. Deməli bu hallarda məlumat daha da bağlı qalırdı. Yeri gəlmişkən elə birinci növbədə İspaniyada bu barədə danışmağa başlandığına görə İspan qripi adı meydana gəldi. İspaniya Birinci Dünya müharibəsi illərində neytral olduğuna görə pandemiya növbəti mərhələyə keçəndə onun barəsində xəbərlər dərc olunmağa başladı. May ayında məlum oldu ki, ölkənin 40 faizi yoluxub. Yoluxanlar arasında kral 13-cü Alfons da var idi. Digər qərbi Avropa ölkələrində vəziyyət o qədər də yaxşı olmasa da məhz İspaniyadan gələn qorxulu xəbərlər xəstəliyi diqqət mərkəzinə gətirdi. Avqust ayında (artıq xəstəliyin mövcudluğu və təhlükə həddi bütün dünyaya məlum idi) xəstəlik azalmağa başladı və bütün dünya sevinc içində idi. Lakin, payızın ortalarında ikinci dalğa başladı. Onun öldürücü qabiliyyəti birinci dalğanı bir neçə dəfə aşırdı. Müasir tədqiqatçılar hesab edir ki, bunun əsas səbəbi o dövrdə tələsik və qaydalara uyğun olmayaraq inşa olunan xəstəxanalarda ağır vəziyyətdə olan xəstələrin bir biri ilə aktiv təması virusun daha aqressiv ştammının yaranmasına səbəb olmuşdur. Onu da qeyd etmək lazımdır ki, 2020-ci ildə məhz bu mənzərə əslində olmamaldır. Çünki o dövrlə müqayisədə dezinfeksiya standartları və təmasa yol verilməməsi müasir hospitallarda qat-qat yüksəkdir.\nQərbdə (əsasən ABŞ və Kanadada) bu epidemiya gətirdiyi ölümlərlə yanaşı həm də yeni epidemiya əleyhinə mübarizə tədbirləri ilə də yadda qaldı. Epidemiya dövründə demək olar ki, bütün ölkə ərazisində kütləvi tədbirlər qadağan olunmuş, bir çox şəhərlərdə ictimai yerlər (kilsələr də həmçinin) bağlanmışdır. Sanitariya tədbirləri çərçivəsində həmdə maska taxmaq və əl ilə görüşməmək təbliğ edirdi. ABŞ-ın bəzi yerlərində əl ilə görüşmək hətta qanunla qadağan edilmişdi. Dəfn mərasimlərinin aparılması qaydaları da dəyişmişdi. Qripdən vəfat etmiş mülki əhalinin bəzi hallarda qardaş qəbirlərində basdırırdılar. Buna görə də dünya əhalisinin yaddaşında ispan qripi 50-100 milyon insanın həyatına son qoymuş bir fəlakət kimi yadda qaldı.


BİNƏQƏDİ RAYON İCRA HAKİMİYYƏTİ ZABİTİN KİRAYƏ HAQQINI MƏNİMSƏYİR! – ŞİKAYƏT » Conflict.az\nBİNƏQƏDİ RAYON İCRA HAKİMİYYƏTİ ZABİTİN KİRAYƏ HAQQINI MƏNİMSƏYİR! – ŞİKAYƏT\n8-12-2016, 17:12 278\nÖlkədə maliyyə böhranının yaranması, büdcədən dövlət orqanlarına ayrılan vəsaitin azaldılması məmurların soyğunçuluğunu daha da artırıb.\nHökumətin vəsaitlərə qənaətlə xərcləmək tövsiyyəsindən “ruhlanan” yerli icra orqanları, hətta qanunla əlillərə, ehtiyatda olan hərbçilərə verilməli olan vəsaitləri belə ixtisar etməyə başlayıblar. Hər halda ehtiyatda olan zabit Əlimusa Saleh oğlu İbadovun şikayəti belə söyləməyə əsas verir.\nConflict.az “AzPolitika.info”ya istinadən xəbər verir ki, onun göndərdiyi şikayət məktubunda bildirilir: “Mən İbadov Əlimusa Saleh oğlu Binəqədi rayonunda qeydiyyatdayam. Ehtiyatda olan zabitəm. Mudafiə nazirinin əmrinə əsasən, xəstəliyimlə əlaqədar olaraq ehtiyata buraxılmışam. Hal-hazirda 2-ci qurup əliləm.\n2008-ci ildən “Hərbi Qulluqçuların Statusu Haqqında” Qanunun 12-ci maddəsinə əsaslanaraq, hərbidən xəstəliyimlə əlaqədar olaraq ehtiyata buraxıldığım üçün Binəqədi rayon İcra Hakimiyyətində ev növbəsinə durmuşam.\nAzərbaycan Respublikasının Nazirlər Kabinetinin 06.08.2012-ci il tarixli 174 saylı qərarının 1-ci bəndinə əsasən, çox uzun çəkişmədən sonra mən 16 iyul 2013-cü ildən kirayə pulu ilə təmin olunma haqqını qazandım.\n2016-cı il mart ayından Binəqədi rayon İcra Hakimiyyətində Hüquq şöbəsinin müdiri işləyən Yunus adlı şəxs mənə xəbərdarlıq etmədən, kirayə pulumu kəsib. Dəfələrlə zəng edikdən sonra onunla əlaqə yaradaraq bunun səbəbini soruşdum. Dedi ki, Nazirlər Kabinetinə məktub gondərmişik, cavab gələn kimi xəbər edəcəyik. Sonra bunlardan hec bir xəbər cixmadığından, Binəqədi rayon İcra Hakimiyyətinə məktubla müraciət etdim.\nMəktubuma Binəqədi İcra Hakimiyyəti tərəfindən belə bir cavab göndərildi : “Qüvvədə olan qanunvericilikdə Silahlı Qüvvələrin və qanunvericilikdə nəzərdə tutulan hallarda digər silahlı birləşmələrin sıralarında 15 ildən az xidmət etmiş, xəstəliyə görə ehtiyata buraxılmış zabitlərə mənzil kirayə haqqının ödənilməsi nəzərdə tutulmamışdır”.\nAncaq Azərbaycan Respublikasının hec bir qanununda belə bir müddəa yoxdur. Bu, olsa-olsa Binəqədi rayon İcra Hakimiyyətinin daxili qanunudur. Bununla bağlı bir dəfə hüquqşünas Yunusun qəbulunda olmuşam. Onun ozünə də bildirmişəm ki, belə bir qanun heç yerdə yoxdur. Hətta ona sual verdim, kim zəmanət verə bilər ki, zabit hərbi hissəyə gedəndən sonra 3 ildən, 5 ildən və ya 15 ildən sonra xəstələnəcək? Həm də duşmənlə üz-üzə, səngərdə xidmət eləmiş bir zabit… Bu 15 il sözü xəstəliklə ehtiyata buraxılan zabitə aid deyil, xəstəlik sözündən sonra heç bir il məhdudiyyəti göstərilməyib.\nSizdən xahiş edirəm bu işin araşdırılmasında mənə köməklik göstərəsiniz”.\nŞikayətçinin xahişini nəzərə alaraq, biz də “Hərbi Qulluqçuların Statusu Haqqında” Qanunu nəzərdən keçirdik və şikayətçinin haqlı olduğu qənaətinə gəldik. Belə ki, sözügedən Qanunun 12-ci maddəsi “Hərbi qulluqçuların mənzillə və ya fərdi yaşayış evinin tikintisi üçün torpaq sahəsilə təmin olunmaq hüququ” barədədir.\nHəmin maddənin 2-ci bəndində göstərilir: “Yaşa, xəstəliyə, ştatların ixtisarına, ailə vəziyyətinə görə ehtiyata və ya istefaya buraxılmış zabitləri, gizirləri və miçmanları, müddətindən artıq xidmət hərbi qulluqçularını yerli icra hakimiyyəti başçıları mənzillə və ya mənzil olmadıqda müəyyən olunmuş qaydada bələdiyyələr fərdi yaşayış evinin tikintisi üçün pulsuz torpaq sahəsilə ilk növbədə, lakin mövcud qeydiyyat qaydasını nəzərə almaqla seçilmiş yaşayış yerinə onların gəldikləri gündən ən geci 6 ay keçənədək təmin edirlər. Həm də müddətdən artıq həqiqi hərbi xidmət hərbi qulluqçuları göstərilən qaydada mənzillə və ya fərdi yaşayış evinin tikintisi üçün torpaq sahəsilə bu şərtlə təmin edilirlər ki, 15 təqvim ili və daha çox xidmət etmiş olsunlar, Azərbaycan Respublikasının Silahlı Qüvvələri sayının ixtisarı ilə əlaqədar buraxılmış hərbi qulluqçular isə bu şərtlə təmin edilirlər ki, azı 5 təqvim ili xidmət etmiş olsunlar. Bundan ötrü hərbi qulluqçuların yaşa görə buraxılmasına 3 il qalmış, komandanlığın vəsatəti ilə onlar seçdikləri yaşayış yerindəki yerli icra hakimiyyəti başçıları tərəfindən mənzilə və ya bələdiyyələr tərəfindən fərdi yaşayış evinin tikintisi üçün torpaq sahəsinə ehtiyacı olanların siyahılarına daxil edilirlər. Yerli icra hakimiyyəti başçıları və bələdiyyələr göstərilən hərbi qulluqçuların mənzil və ya fərdi yaşayış evinin tikintisi üçün torpaq sahəsi almaq üçün uçota götürülməsi barədə komandanlığa 3 ay müddətində məlumat verirlər.\nEhtiyata və ya istefaya buraxılmış şəxslərin seçilmiş yaşayış yerinə gəldikləri günün 3 aylığından mənzil və ya fərdi yaşayış evinin tikintisi üçün torpaq sahəsi alanadək müvəqqəti mənzil kirayəsi xərclərini bu şəxslərin müvəqqəti yaşayış yerindəki yerli icra hakimiyyəti başçıları Azərbaycan Respublikası Nazirlər Kabinetinin müəyyən etdiyi məbləğdə və qaydada ödəyirlər”.\nGöründüyü kimi, qanunda ev və kirayə haqqı ilə təmin olunmaq üçün həm müddətdən artıq həqiqi hərbi xidmət hərbi qulluqçuları, həm də Silahlı Qüvvələrin sayının ixtisarı ilə əlaqədar buraxılmış hərbi qulluqçular üçün hərbidə nə qədər xidmət etməsilə bağlı müddət göstərilsə də, xəstəliyə görə ehtiyata buraxılan zabitlər üçün hansısa müddət tələbi qoyulmayıb. Məntiqlə də qoyula bilməz. Çünki Vətənin müdafiəsində iştirak edən, səngərdə yatan şəxsin neçə ildən sonra səhətində problem yaranacağını əvvəlcədən müəyyən etmək mümkün deyil.\nBu, həmin maddənin 7-ci bəndində göstərilir: “Yaşına, səhhətinə, ştatların ixtisarına görə ehtiyata, yaxud istefaya buraxılmış şəxslər (əgər Silahlı Qüvvələrin və qanunvericilikdə nəzərdə tutulan hallarda digər silahlı birləşmələrin sıralarında 15 təqvim ilindən az olmayaraq və onun beş ildən az olmayan müddətini Azərbaycan Respublikası Silahlı Qüvvələri və qanunvericilikdə nəzərdə tutulan hallarda digər silahlı birləşmələri sıralarında xidmət edibsə) müvafiq icra hakimiyyəti orqanı tərəfindən, Azərbaycan Respublikası müvafiq icra hakimiyyəti orqanının müəyyən etdiyi qaydada yaşayış sahələri (yaşayış sahəsi alana kimi isə kirayə haqqı ilə) ilə təmin edilirlər”.\nYəni, səhhətinə görə ehtiyata buraxlan zabitlər neçə il xidmət etməsindən asılı olmayaraq, müvafiq icra hakimiyyəti orqanının müəyyən etdiyi qaydada yaşayış sahələri ilə, yaşayış sahəsi alana kimi isə kirayə haqqı ilə təmin edilməlidirlər. Bu Qanunun birmənalı tələbidir.\nOdur ki, Binəqədi rayon İcra Hakimiyyəti ehtiyatda olan zabitin kirayə haqqını kəsməklə, qanunu kobud şəkildə pozmuş olub. Yəqin ki, hüquq-mühafizə orqanları və Müdafiə Nazirliyi bununla maraqlanacaq.\nBinəqədi rayon İcra Hakimiyyətinin də mövqeyini işıqlandıra bilərik.\nHərbçilərin dəfn qaydalarında dəyişiklik\n"Arayış gətirsinlər, pulu aparsınlar"\nBu şəxslər hərbi qeydiyyata


Ali məktəblərə ərizə qəbulunun vaxtı dəyişdirildi - MINVAL.INFO\nI-V ixtisas qrupları üzrə ali təhsil müəssisələrinə və tam orta təhsil bazasında orta ixtisas təhsili müəssisələrinə qəbul olmaq istəyən abituriyentlər üçün ərizə qəbulunun müddəti 20 iyun saat 10:00-dək uzadılıb.\nBu barədə minval.info-ya Dövlət İmtahan Mərkəzindən (DİM) məlumat verilib.\nQeyd edək ki, ali təhsil müəssisələrinə və tam orta təhsil bazasında orta ixtisas təhsili müəssisələrinə qəbul olmaq istəyən abituriyentlər üçün ərizə qəbulu bu gün 23.59-də başa çatırdı.\nTarix: 2018/06/14 17:48\n”Dünən Təhsil Nazirliyinin təşkilatçılığı ilə Respublika Fənn Olimpiadaları qaliblərinin mükafatlandırma mərasimi keçirilib.\nSumqayıtda məktəb direktoru tutduğu vəzifədən azad olunub.


Cari ildə ölkədən 21,1 milyon dollarlıq polipropilen göndərilib\nBirinci rübdə Azərbaycandan 24,9 min ton polipropilen ixrac olunub.\nDövlət Gömrük Komitəsindən (DGK) verilən məlumata görə, hesabat dövründə ixrac olunan polipropilenin dəyəri isə 21,1 milyon 452 min ABŞ dolları təşkil edib.\nQeyd edək ki, “SOCAR Polymer” layihəsi üzrə inşa olunan polipropilen zavodunun illik istehsal gücü 184 min tondur. Zavodun açılışı 2018-ci il iyulun 18-də Azərbaycan Prezidenti İlham Əliyev və İtaliya Prezidenti Sercio Mattarellanın iştirakı ilə olub. Həmin il oktyabrın 5-dən polipropilenin ixracına başlanılıb.


Məşhur həkimin sözləri hər kəsi ŞOKA SALACAQ: Bu qidaları yeyənlər 40 yaşdan sonra... - VİDEO\n27 Dekabr 2019 16:51\n8 381 Baxış\nSosial şəbəkələrdə yayılan “Süd və süd məhsullarından uzaq durun” videosu ilə böyük səs-küy yaradan türkiyəli həkim Murad Kınıkoğlu hesab edir ki, xəstəliklərin bir çoxu süd və ətin təsiri nəticəsində meydana gəlir.\nPublika.az Türkiyə mətbuatına istinadən xəbər verir ki, mütəxəssis pendir və ət haqqında şok açıqlamalar verib. O, pendirin mənfi təsirlərini belə izah edib:\n“10 ildir ki, süd və heyvansal qidaların zərərlərindən danışıram. Türkiyədə orta yaş səviyyəsi 76-dır. Pendir yeyən insan səhəri gün hər hansı xəstəliyə yoluxmur. Əgər ömrünün son 10 ilini xəstəliklərlə keçirməyə razıdırsa, insanlar pendir, qatıq və ya ət yeyə bilər. Səhər yeməyində bir-iki dilim pendir, yumurta, naharda ət məhsullarına üstünlük verən insanların 40-50 yaşına çatanda yüksək qan təzyiqi, diabet, ürək-damar problemləri ilə üzləşdiklərini görürük. İnsanlar bu gedişata razıdırsa, pendir yeyə bilər.\nPendirdən D vitamini almaq üçün 5 dolça süd içmək lazımdır ki, bu da azdır. D vitamininin mənbəyi günəşdir. Süddə kalsium var, amma o qədər də faydalı deyil. Amerika dünyada ən çox süd istehsal edən və istehlak edən ölkədir. Amma sümük sınığına da daha çox orada rast gəlinir. Süddəki kalsium turşudur və sümüklərdən kalsiumun sovrularaq sidik yolu ilə atılmasına səbəb olur. O, sümükləri möhkəmləndirmir. Eyni kateqoriyaya qatığı da qoya bilərik. Süd və süd məhsulları satan şirkətlər həmişə məhsullarının reklam məqsədləri üçün faydalı olduğunu söyləyir. Bütün mineralların mənbəyi torpaqdır. Heç bir heyvan mineralları özü istehsal edə bilməz. Torpaqdan ota, otdan isə inəyə keçir. Fındıq və bütün göyərti məhsulları isə kalsium mənbəyidir”.


Kutyanın xatirəsi - Çeşidlənməmişdir - Digərləri - 2021\nKoutia'nın cənazəsi üçün tərkib\nUzun taxıl düyü 100 qram\nKişmiş 70-100 qram\nŞəkilli meyvə 50 qram\nBal və ya şəkər 1 xörək qaşığı\nƏsas maddələr: Düyü, Düyü\nXidmət: 30 porsiya\nOrta ölçülü tava, Dərin qab, İki kiçik qab, Kəsmə taxtası, Bıçaq, Dərin boşqab və ya qab, Pişirici, Masaüstü\nYemək Kutia'nın cənazəsi:\nPravoslav adətlərinə görə, kutya əlavə olunan meyvələr Allahın bütün insanlara verdiyi cənnət meyvələri ilə əlaqələndirilir. İstədiyiniz halda bu yeməyə yalnız kişmiş deyil, qurudulmuş ərik, gavalı və quru meyvələr kimi quru meyvələr də əlavə edə bilərsiniz. Beləliklə, kişmişi kiçik bir qabda qoyun, düz su ilə doldurun və buraxın 20-30 dəqiqə. Suyun altından yuyulduqdan sonra. Quru meyvə ilə tavaya tökün 200 mililitr təmizlənmiş su tökün və orta istilikdə qaynatın 5 dəqiqə. Qurudulmuş ərik və ya gavalı istifadə edirsinizsə, bişdikdən sonra kəsici lövhədə bıçaqla xırda-xırda doğrayın.\nAddım 2: şirin tərkibini hazırlayın.\nTarixdə anma şam yeməyi, Məsihin şagirdlərinin görüşünü simvollaşdırır, onlar müəllimi dirildiklərinə sevinirdilər və hər dəfə süfrədə onun görünüşünü gözlədilər. Buna görə, erkən xristian cəmiyyətlərində, ortaq yemək yeyərək, bir-birlərinə sevgi ifadə etdilər və ölüləri ehtiramla qarşıladılar, onlar haqqında hekayələr danışdılar və həyatlarında xoş anları xatırlatdılar. Risen Məsih şagirdlərinə görünəndə bal yeydi. Buna görə, qədim zamanlardan bəri mərhumun səmavi şirinliyi ilə dolu olması üçün cənazə yeməyinə qoyulur və ya digər yeməklərə əlavə olunur. Bu tərkib hissəsinin düyü içərisinə yaxşıca hopması və kutianın şirin olması üçün onu bir az əridməlisiniz. Beləliklə, balı bir qaşıq ilə kiçik bir qazana qoyun və daim qarışdıraraq orta istidə qızdırın sözün həqiqi mənasında 1-2 dəqiqə. Vaxtınızı özümüz idarə edirik, bal bişirilə bilər və buna görə bir az daha uzun müddət əyilmək məcburiyyətində qalacağıq. Kutyadakı balın əvəzinə başqa bir şirin komponent - şəkər əlavə edə bilərsiniz. Bunu etmək üçün adi bir fincan və bir kaşığı istifadə edərək, az miqdarda isti suda həll edin.\nAddım 3: şəkərli meyvələr hazırlayın.\nBir bıçaqdan istifadə edərək kəsilmiş taxtadakı şəkərli meyvələri ən çox bəyəndiyiniz ölçüdə doğrayın. Bu tərkib hissəsi Pasxa tortu kimi bir çox yeməklərə əlavə olunur. Axı, şəkərli meyvə sıx bir tutarlılığa malik şərbətdə qaynadılmış bir meyvədir. Çox şirindir və şirniyyatlar üçün əla bir əvəzedici kimi xidmət edirlər. Buna görə də, kutya şəkərli meyvə əlavə edərkən yeməyin aşmaması üçün şəkərlə diqqətlə çəkin.\nAddım 4: Kutia ilə bişirin.\nƏvvəlcə plovu düz su ilə orta ölçülü bir qazanda isladın 1-2 saat ərzində. Sonra - suyu tökürük və düyüləri artıq təmizlənmiş su ilə doldururuq. 100 qram taxıl başına nisbətdə 400 mililitr su lazımdır. Düyünə gəlincə, ya dəyirmi taxıl, ya da uzun taxıl götürə bilərsiniz. Sobaya grits ilə tava qoyduq, qaynadək və sonra gətirdik yanğını minimuma endir. Pişirmə prosesində düyü bir qaşıq ilə qarışdırılmır. Narahat olmayın, sıyıq yanmayacaq. Kiçik bir atəşdə bu tərkib hissəsi "nəfəs alacaq", yavaş-yavaş suyu buxarlanır. Zaman zaman ənciri yoxlayırıq. Tava içərisində praktiki olaraq su qalmadıqda və taxıl dənələri yumşaq olursa, kişmiş və ya digər quru meyvələr, doğranmış şirniyyat meyvələri əlavə edib bal və ya şəkər suyu tökürük. Bir qaşıq ilə yaxşı qarışdırın və atəşə davam edin başqa 1-2 dəqiqə.\nAddım 5: cənazə yeməyinə xidmət edin.\nBitmiş kutiyanı tavadan bir qaşıq ilə dərin bir plaka və ya qaba köçürürük. Xəmirin səthini bir qaşıq ilə hamarlayırıq və istəsək, kişmiş və şirniyyatlı meyvələrlə bəzəyik. İndi tavadan bir qapaq ilə örtürük ki, kutiya yavaş-yavaş soyumaq üçün. Pravoslav ənənələrinə görə, kutanı təqdis etdikdən sonra masada bir dua söyləyirlər və bu şirin yeməyin bir qaşıq ilə cənazə ziyafətinə başlayırlar. Bu miqdarda maddələrdən 25-30 nəfər üçün kutia hazırlanır. İştahsızlıq!\n- - Kutyada düyü əvəzinə başqa taxıl əlavə edə bilərsiniz. Məsələn, buğda və ya arpa.\n- - Doqquzuncu, qırxıncı gün, altı ay, bir il, bir cənazə günü üçün bir cənazə anma mərasimi, habelə bunun üçün xüsusi tarixlər hazırlanır.\n- - Kutiya, cənazə ziyafətindən sonra sərin bir yerə və ya soyuducuya qoyub, yeməkdən bir gün əvvəl, kutiya bitənə qədər mərhumu xatırlaya bilərsiniz.\n- - Cədvəlin mərkəzinə bir cənazə xatirəsi qoydular və hər zaman olduğu kimi hər kəs yeməkdən əvvəl bir qaşıq yeyir. Ayrıca bu yeməyi çəngəl ilə və ya birbaşa əllərinizlə götürə bilərsiniz.\n- - Nədənsə kilsədə kutyanı təqdis edə bilmədinizsə, ruhdan düşməyin. Yeməyi evdə müqəddəs su ilə səpmək və ya yalnız xatirə yeməyindən əvvəl dua etmək olar.\n- - Tətil üçün hazırlanan Zəngin Kutiya var.\nVideoya baxın: Kutya dal (Oktyabr 2021).\nCopyright 2021 \_ Kutya cənazəsi...


Əli Həsənov: 'Həmsədrlərə ayıb olsun'\n2022, 07 İyul, Cümə axşamı, Bakı vaxtı 06:32\n«ATƏT-in Minsk qrupunun həmsədrləri 20 ildir bölgəyə səfər edirlər. Ancaq heç bir nəticə yoxdur».\nAPA-nın məlumatına görə, bunu baş nazirin müavini, Qaçqın və Məcburi Köçkünlərin İşləri üzrə Dövlət Komitəsinin sədri Əli Həsənov deyib.\n«Onlara ayıb olsun ki, 20 ildir gəlib-gedirlər, ancaq heç bir nəticə əldə etmirlər», - deyə o bildirib.\nDünən iyunun 19-u həmsədrlər Azərbaycanda olaraq prezident və bir sıra rəsmilərlə görüşüblər. Bundan əvvəl isə onlar bölgəyə səfərləri çərçivəsində Ermənistanda və Azərbaycanın işğal edilmiş ərazilərinə gediblər.\nHəmsədrlərin yekunda verdiyi bəyanatda bildirilirdi ki, bu səfərin məqsədi Moskvada baş tutmuş nazirlər səviyyəsində son üçtərəfli görüşdən sonra tərəflərin mövqeyini müzakirə etmək idi. Həmsədrlər bundan əvvəl isə cəbhədə atəşkəsin pozulması ilə bağlı narahatlıqlarını bildirmişdilər. Onlar tərəfləri atəşkəs razılaşmasına əməl etməyə çağırırdılar.


ƏLI-VƏSFDƏN ÜSTÜN INSAN\n"Əli vəsfə sığmaz, düşüncədən uca, kəlam cövhərindən dərin olan insan idi ki, qönçə kimi açdı, ali meyarlarla yaşadı və uca ruhla getdi. O özündə dağların mətanət və əzəmətini, suyun incəlik və zülallığını, ildırımın parıltısını, günəşin hərarətini, dənizlərin dərinliyini, meşələrin genişliyini,Ş ilahi Mələklərin paklığını təcəssüm etdirən bir insan idi ki, fövqəladə bu dünyadan getdi".\nKeçmiş insanların tarixi dövlərinin gözəl və çirkin əməllərini özündə əks etdirən güzgüyə bənzəyir ki, ağıllı insanlar ona baxmaqla dərs alır və ibrət götürürlər. Bu arada dünyanın böyük insanları və asimani şəxsiyyətlərinin tərcümeyi-halı ilə tanış olmaq hər kəs üçün nümunə ola bilər. Tarix səhnəsində islamın və bəşəriyyətin ən ali şəxsiyyətlərindən biri olan İmam Əlinin (ə) həyatı isə xüsusi əhəmiyyətə malikdir. Çünki onun həyatının mütaliəsi insanda fəzilət, paklıq, iman, təqvq, şücaət, fədakarlıq kimi hisslərin güclənməsinə səbəb olur.\nTarixin bəşəriyyətə tanıtdığı İmam Əlinin (ə) həyatının özü eyni zamanda tarix yaradandır.\nİmam Əlinin (ə) mübarək adı Peyğəmbərdən sonra bəşər tarixinin ən parlaq adıdır. İslam tarixinin nə qədər fəzilətli, nə qədər nuru, nə qədər fəxri varsa, hamısı Əlinin (ə) adı ilə başlayıb onun adı ilə qurtarır.\nƏli (ə) peyğəmbərdən (s) sonra tovhidi və Allah kəlamlarını çox hissəsinin ilahi mənalarını insanlara çatdırdı və əgər o bu dünyaya göz açmasaydı həmin kəlamların mənası indiyə qədər insanlar üçün məchul qalardı.\nƏli (ə) danışan Quran, Allahın deyən dili idi. O öz rəftarı və sözləri ilə Allahın haqqını insanlara göstərər və insanları haqqa səslərdi. Çünki o, haqla və haqq da onunla idi.\nƏlinin (ə) şəxsiyyətinin kamil surətdə tanınması adi insanlara müyəssər olmamalıdır. Çünki bu həqiqət Allah və onun Peyğəmbərinə (s) məxsusdur. Bu barədə Peyğəmbər (s) buyurmuşdur: "Ey Əli, Allah və məndən başqa heç kim layiq olduğun kimi səni tanımadı".\nBəli, bu həmin Əlidir (ə) ki, dünya onu lazımınca tanımadı, həqiqətini dərk etmədi. Dövrünün bir çox insanları onun ədalətinin şiddətinə dözə bilməyib Əliyə (ə) zülm etdilər.\nBəli, bu həmin islam abididir ki, ibadətdə onun misli yox idi, Allahı görmüş kimi ibadət edərdi. Allaha olan inamı elə qətiyyətli idi ki, elə bil onunla Allah arasında heç pərdə də yox idi.\nBəli, bu həmin Əlidir (ə) ki, döyüş meydanlarında zəfər bayrağı aparar və Allah düşmənlərinə qalib gəlirdi. Onun şücaəti o qədər parlaq idi ki, hətta Peyğəmbər (s) ona heyran olaraq buyurmuşdur:\n"Əli kimi cavan qəhrəman yoxdur, Zülfüqar kimi də qılınc yoxdur".\nBəli bu həmin elm çeşməsidir ki, öz dövrünün bütün elmi-ictimai məsələlərini dərrakəsi ilə həll edərdi. Bu səbəbdən də peyğəmbər (s) onu elm şəhərinin qapısı adlandırmışdı.\nElm adamları və tarixçilər Əlinin (ə) ictimai elmi, hərbi, siyasi şəxsiyyəti barəsində çoxlu kitablar yazmışlar. Amma, çübhəsiz, bu ilahi şəxsiyyətin haqqını onlar layiqincə ödəyə bilməmişlər. Buna baxmayaraq bəzi dahilərin Əli (ə) haqqında söylədikləri fikirləri ilə sizi tanış edirik.\nKarlayl-ingilis filosofu: "On dörd əsrdir ki, tarixçilər inam, qətiyyət, ədalət, şücaət, xeyirxahlıq, mənəviyyət kimi keyfiyyətlər ətrafında bəhs aparanda Əlinin (ə) adı bu diskusiyalar içərisində əsas yerlərdən birini tutur. Sadalanan keyfiyyətlər bu misilsiz insanda elə təcəssüm olunmuşdur ki, bəşəriyyətin bütün ağıllılarını heyran etmişdir".\nKənan Zərrar- ərəb tarixçisi: "Əli (ə) güclü insan və gözəl natiq idi. Ədalətə əsaslanaraq hökm edərdi. O, iman və eln çeşməsi idi. O, maddi sərvətdən qaçar və gecə ibadətlərini sevərdi. Allaha olan sonsuz eşqindən çox ağlar və dərin düşünərdi. Sadə geyinər və aza qane olardı".\nQustav Lebon- Fransz şərqşunası: "Əli (ə) təhlükələrdən qorxmurdu və eyni zamanda lazımsız olaraq özünü təhlükəyə atmırdı. O, cəsarətli və əzmli döyüşçü, eyni zamanda mehriban və rəhmli insan idi".\nŞəbli Şamil-ərəb filosofu: "Əli (ə) özündə dövrünün ən böyük ağıl və mənəviyyatını toplamış insan idi. Əlinin peyğəmbərdən başqa heç kimlə müqayisə etmək olmaz. Çünki o, ən inamlı, ən sədaqətli, ən səxavətli, ən əxlaqlı insan idi".\nJan Jak Russo- Fransız filosofu: " Əli bu dünyaya gəlib özü üçün yaşayan və öləndən sonra unudulan insanlar kimi doğulmadı. O doğulanda elə bil dünyanı özü ilə gətirdi və öləndən sonra elə əbədiləşdi ki, elə bil dünya onun əbədiliyi qarşısında öz həyatını başa vurdu".\nXəlil Cəbran- Ərəb yazıçısı: "Bütün insanların keyfiyyətlərini sadalamaq mümkündür. Amma Əlinin keyfiyyətləri hesab anlayışını aşdı və zamanı öz əzəməti qarşısında diz çökdürdü".\nSamuel zeymo-Holland tarixçisi: "Mən Əlini bəşəriyyətin ən dahi insanlarından biri hesab edirəm. Məhz belə şəxsiyyətlərin hesabına biz özümüzdə insaniliyi qoruyub saxlaya bilmişik. Əli kimi insanlar tarixin qurbanları deyil, onun yaradıcılarıdır".\nCon Orks-ingilis tarixçisi: "Əli elə kamil insan idi ki, həyatı boyu bircə dəfə də nalayiq iş görməmişdir".\nO cənab (ə) miyanə (orta) boylu idi. Üzü bədr ay kimi girdə, yanaqları ləl kimi qırmızı, qaşları kaman şəkilli qalın, boynu uzun, bədəni iri, kürəkləri enli, əzaları qüvvəli, qolları möhkəm və güclü idi. Qabaqdan başının iki tərəfində tük yox idi. Bu səbəbdən ona ənzə deyirdilər. Sinəsi və qarnı böyük, əzələləri qüvvətli idi. Müharibələrdə mübarizələrlə üz-üzə durduqda əhvalı dəyişməzdi və buyurardı: "Əhval dəyişən vaxtda kişinin cpvhəri tanınar". Çox hallarda iki qılıncla vuruşardı, həmişə də hərbdən fəth və qələbə ilə qayıdardı. Odur ki, ərəblər arasında zərbül-məsəl olmuşdu. Hansı davada fəth olmasaydı, deyərdilər: " Bu Əbül-həsən olmayan bir davadır".\nHəzrət Əli (ə) kimdir?\nHəmd və səna olsun Allaha, onun salam və salavatı olsun bəşərin ən yaxşısı həzrət Məhəmmədə (s) və hidayər yolunun çıraqları olan əhli-beytinə\nTarixi sənədlərə əsasən İmam Əli (ə) "Ammul-fil-Peyğəmbərin (s) doğulduğu 570-ci ildən 30 il sonra, cümə günü əzəmətli Kəbənin daxilində dünyaya göz açmışdır. O, həzrətin atası Əbdülmüttəlibin oğlu Əbu Talib (imran), anası Fatimə binti Əsəddir. Xanım Fatimə Əsəd qızı doqquz aylıq hamilə olduğu halda dua etmək üçün Kəbəyə gəlir. Qəflətən Kəbənin divarı yarılır və Fatimə Əsəd qızı içəri girir. Sonra divar yenə birləşir. Fatimə üç gün Kəbənin içində tək qalır. Rəcəb ayının 13-də Kəbə həmin yerdən ayrılır, Fatimə qucağında bir uşaq bayıra çıxır və qeybdən bir səs eşidir: "Ya Fatimə! Bu hörmətli övladının adını Əli qoy!".\nBu adın mənası "böyük", "yüksək", "uca" deməkdir. İndiyədək Əmirəlmömindən (ə) başqa heç kəs bu müqəddəs məkanda anadan olmayıbdır.\nRəvayətə görə Əbdülmüttəlibdən sonra Əlinin (ə) təlim-tərbiyəsini öz öhdəsinə götürür. Əlinin (ə)( 10 yaşı olanda Peyğəmbərə (s) iman gətirmişdir.\nQuranı-Kərimdə Əli (ə) haqqında 300-dən artıq ayə nazil olmuşdur.\nİmamətin atası olan (Əli (ə) 63 illik ömründə dünyaya 36 övlad (17 oğlan, 19 qız) bəxş eləmişdir. 30 il imamlıq dövrü yaşayan Əli (ə) hicri tarixinin 40-cı ilində, mübarək ramazan ayının 19-da Kufə məscidində Əbdürrəman ibn Mülcəm Muradi tərəfindən qətlə yetirilmişdir. ,ərafətli qəbri müqəddəs Nəcəf şəhərindədir.\nHəmin gecə Əli (ə) evdən çıxanda ördəklər səs-küy qaldırır, toyuqlar qaqqıldaşırlar.\nAmma çox çəkmir ki, övladları Əlinin (ə) qarşısını kəsib deyirlər: "Atacan, səni məscidə getməyə qoymayacağıq, gərək öz yerinə başqasını göndərəsən!".


Kremlin Minsk Qrupu ssenarisi: Ankara Bakını müharibəni dayandırmağa çağıracaq\n17 İyul 2014 12:19\nFransanın Ermənistandakı səfiri Reno Anri bu günlərdə Yerevanda verdiyi açıqlamasında Rusiyanın Azərbaycana silah satışına etirazını bildirmişdi. Onun sözlərinə görə, vasitəçi tərəfin münaqişə tərəflərdən birinə silah satmaması Fransa üçün prinsipial əhəmiyyət daşıyır. Beləliklə, faktiki olaraq bu bəyanatda Rusiyanın vasitəçiliyinin Fransanın prinsiplərinə zidd olması barədə işarə var.\nQeyd edək ki, Fransa və ABŞ Rusiya ilə birlikdə Dağlıq Qarabağ münaqişəsinin həlli prosesində vasitəçilik edən Minsk Qrupunun həmsədr formatını təşkil edir. Fransız səfirinin bu bəyanatı isə onu göstərir ki, Minsk Qrupunda onun ölkəsi ilə Rusiya arasında prinsipial fikir ayrılıqları var.\nABŞ Konqresi də qəbul etdiyi 907-ci düzəlişlə münaqişə nizama salınana kimi Azərbaycana silah satmağı qadağan edib. Beləliklə, deyə bilərik ki, ABŞ üçün də bu prinsipdir və ABŞ-la Rusiya prinsipial olaraq əks vasitəçilərdir. Təsadüfi deyil ki, son günlər erməni mediasında Minsk Qrupunun gələcək taleyi ilə bağlı polemika açılıb. Erməni ekspertlərin iddialarına görə, Rusiya ABŞ və Fransanı vasitəçi qurumdan uzaqlaşdırmaqla münaqişənin tamamilə inhisara almaq niyyətindədir. İddialara görə, Moskva tənzimlənmə prosesinə Ankarını da daxil etmək üçün cəhd göstərir. Bildirilir ki, Moskva Fransa prezidenti Fransua Ollandın Azərbaycan və Ermənistan prezidentlərinin görüşü ilə bağlı təşəbbüsünün reallaşmaması üçün var gücü ilə çalışır.\nErməni ekspert Aram Amatuni qeyd edir ki, hazırda Minsk Qrupunda maraqların kifayət qədər ciddi toqquşması müşahidə edilir. “Son zamanlar Paris və Vaşinqton münaqişənin nizama salınması üçün bir-biri ilə harmonik şəkildə işləməyə başlayıb. Motivasiya isə göz qabağındadır: Rusiya Minsk Qrupunun formatını neytrallaşdırmaq və yeni formata Türkiyəni də daxil olmaq istəyir. Bu formatda isə Ankara ciddi rol oynayacaq. Fransa və ABŞ isə Moskvanın bu planına qarşı çıxır və Minsk qrupunun saxlanılması üçün mümkün olan hər şeyi edir”, - o, bildirir.\nOnun sözlərinə görə, Rusiya Minsk Qrupu formatının ləğv edilməsi üçün Türkiyə ilə birlikdə Azərbaycanı hərbi yola provokasiya edir: “Sərhədlərdə gərginlik artırılır. Məqsəd isə odur ki, hazırkı vasitəçilik formatının problemləri daha həll edə bilmədiyi və daha geniş formatın yaradılmasına ehtiyacın olduğu barədə təəssürat yaransın. Yeni vasitəçi isə Ankara ola bilər. Hətta istisna edilmir ki, bütün bunların ciddi şəkildə əsaslandırılması üçün sərhəddə gərginlik pik həddə çatdırılacaq. Daha sonra Ankara nümayişkaranə şəkildə hadisələrə qarışacaq və Bakını dayandırmağa çağıracaq. Və bundan sonra dünyaya göstərəcək ki, yalnız Türkiyə Azərbaycana təsir etmək və sabitliyi təmin etmək gücündədir. Beləliklə, vasitəçilərin Türkiyəsiz ola bilməyəcəyi nümayiş etdiriləcək”.\nErməni ekspertinin sözlərinə görə, Ermənistan üçün bu hadisələr, sadəcə, dağıdıcı olmaya bilər. Amma o qeyd edir ki, xoşbəxtlikdən, bu cür ssenari ABŞ və Fransanın maraqlarına cavab vermir. “Fransanın Ermənistandakı səfirin bəyanatları da faktiki olaraq, məhz bunu göstərir”, - A.Amatuni qeyd edir.\nA.Amatuninin sözlərinə görə, fransız səfirin bəyanatı Rusiyaya həm də xəbərdarlıq xarakteri daşıyır: “Səfir demək istəyir ki, Vaşinqton və Paris Minsk Qrupunu nəinki saxlamağa çalışacaq, eyni zamanda, Moskvanın vasitəçiliyinin məqsədəuyğunluğunu müzakirəyə çıxara bilərlər”.


“Elektron dövlət quruculuğu problemləri” mövzusunda I Respublika elmi-praktiki konfransı keçirildi - Xəbərlər - IKT\n6015 sa sa sa\n“Elektron dövlət quruculuğu problemləri” mövzusunda I Respublika elmi-praktiki konfransı keçirildi 04.12.2014 15:12 / Konfranslar, İclaslar\nDekabrın 4-də AMEA İnformasiya Texnologiyaları İnstitutunda "Azərbaycan Beynəlxalq Telekommunikasiya və İnformasiya Texnologiyaları Sərgi və Konfransı" ("BakuTel 2014") çərçivəsində “Elektron dövlət quruculuğu problemləri” I Respublika elmi-praktiki konfransı keçirildi. AR Rabitə və Yüksək Texnologiyalar Nazirliyi, AMEA Rəyasət Heyəti və AMEA İnformasiya Texnologiyaları İnstitutunun təşkilatçıları olduğu konfransda AMEA prezidenti, akademik Akif Əlizadə, rabitə və yüksək texnologiyalar naziri, akademik Əli Abbasov, təhsil naziri Mikayıl Cabbarov, AMEA-nın vitse-prezidentləri akademik İbrahim Quliyev və akademik İsa Həbibbəyli, Azərbaycan Prezidenti yanında Elmin İnkişaf Fondunun icraçı direktoru Elçin Babayev və digər rəsmi şəxslər, idarəetmə və İKT sahəsinin alim və mütəxəssisləri, KİV nümayəndələri iştirak edirdilər.\nTədbiri giriş sözü ilə açan AMEA-nın prezidenti, akademik Akif Əlizadə iştirakçıları salamlayaraq, elektron dövlət quruculuğu problemlərinə həsr olunan bu konfransı Azərbaycan elmi ictimaiyyəti üçün mühüm hadisə kimi qiymətləndirdi.\nA.Əlizadə ölkəmizdə yüksək texnologiyalar sektorunun inkişafı, biliklər iqtisadiyyatının formalaşdırılması kimi məsələlərlə bağlı AMEA ilə Rabitə və Yüksək Texnologiyalar Nazirliyi və Təhsil Nazirliyi arasında işgüzar, səmərəli əməkdaşlıq əlaqələri formalaşdığını və bu əməkdaşlığın ildən-ilə daha da genişləndiyini vurğuladı.\nAMEA prezidenti konfransa göstərdiyi elmi-təşkilati və maliyə dəstəyinə görə akademik Əli Abbasova AMEA adından minnətdarlığını bildirdi.\nA.Əlizadə e-dövlət quruculuğu problemlərinə həsr olunan konfransın ölkəmizdə bu sahədə ilk təşəbbüs olduğunu vurğulayaraq, tədbirin uğurlu olacağına, elektron dövlətin elmi-praktiki problemlərinin həllinə öz töhfəsini verəcəyinə əminliyini ifadə etdi. Bildirdi ki, konfransa ölkəmizin müxtəlif elm, təhsil müəssisələrindən, dövlət qurumlarından 86 elmi məruzə təqdim olunub. Onun sözlərinə görə, bu, bir tərəfdən, elektron dövlət quruculuğunun nə qədər geniş, əhatəli bir proses olduğunu təsdiq edir, digər tərəfdən isə, bizim alim və mütəxəssislərin bu məsələyə nə qədər geniş aspektdən yanaşdığını göstərir.\nKonfransın plenar iclasında AR rabitə və yüksək texnologiyalar naziri, akademik Əli Abbasov “Azərbaycanda elektron hökumət quruculuğu: əldə edilən nailiyyətlər və qarşıda duran vəzifələr” mövzusunda məruzə ilə çıxış etdi. Nazir ölkəmizdə e-dövlətin formalaşdırılması ilə bağlı indiyə kimi qanunvericilik, idarəetmə və texnoloji istiqamətdə həyata keçirilən tədbirlər və əldə edilən nəticələr haqqında danışdı. Bildirdi ki, ölkəmizdə e-dövlətin formalaşdırılması istiqamətində kompleks tədbirlər "Azərbaycan Respublikasında informasiya cəmiyyətinin inkişafına dair 2014-2020-ci illər üçün Milli Strategiya" çərçivəsində davam etdirilir. Ə.Abbasov Milli Strategiyada e-dövlətin inkişaf etdirilməsi ilə bağlı qarşıya qoyulan vəzifələr və onların həlli istiqamətində görüləcək işləri diqqətə çatdırdı.\nBildirdi ki, bu ilin sonunadək ölkədə "Elektron Hökumət" portalının funksionallığı, elektron xidmətlərin çeşidi və keyfiyyəti artacaq. Eyni zamanda bu kimi xidmətlərdən istifadə sayı 6 milyona çatacaq: “Elektron hökumət portalına 45 dövlət qurumu qoşulub, 386-dan çox elektron xidmət inteqrasiya edilib. Lakin bu sahənin elektronlaşdırılmasında hələ də müəyyən problemlər mövcuddur”. Nazir genişzolaqlı internet xidmətlərindən söz açaraq qeyd edib ki, 2015-ci ilə qədər və sonrakı dövrdə Bakı 100 mb/s, digər iri şəhər və rayon mərkəzləri 30 mb/s, qəsəbə və kənd yerləri isə 10 mb/s genişzolaqlı internetlə təmin ediləcək”.\nTəhsil naziri Mikayıl Cabbarov Azərbaycanda e-dövlətin formalaşdırılması çərçivəsində rəhbərlik etdiyi qurumda həyata keçirilən işlər, e-xidmətlərin təşkili vəziyyəti haqqında danışdı. Bildirdi ki, ölkəmizdə e-dövlət quruculuğu ilə bağlı təhsil sisteminin üzərinə böyük vəzifələr düşür. M.Cabbarov ölkəmizdə təhsilin informasiyalaşdırılması, e-təhsil sisteminin qurulması sahəsində əldə edilən uğurlar və növbəti mərhələdə bu istiqamətdə görüləcək işlər haqqında məlumat verdi.\nSonra AMEA İnformasiya Texnologiyaları İnstitutunun direktoru, akademik Rasim Əliquliyev "Elektron elm: cari vəziyyəti, problemləri və perspektivləri" mövzusunda məruzəsini təqdim etdi. E-elmin meydana gəlməsi və inkişaf mərhələlərindən danışan alim Azərbaycanda e-elmin əsasının ötən əsrin 80-cı illərində qoyulduğunu diqqətə çatdırdı. R.Əliquliyev e-elmin şəbəkə infrastrukturunun cari vəziyyəti və problemlərindən söz açaraq bildirdi ki, bu sahə AMEA-nın bütün institut və təşkilatlarını əhatə edən və əməkdaşları İnternet xidmətləri ilə təmin edən AzScienceNet şəbəkə infrastrukturu əsasında formalaşır. Qeyd etdi ki, AzScienceNet AMEA-nın Naxçıvan, Gəncə, Sumqayıt və Şəki şəhərlərində yerləşən elmi qurumlarını əhatə edən infrastruktura malikdir.\nElmin informasiyalaşdırılması vəziyyətindən danışan məruzəçi vurğuladı ki, ölkə Prezidenti cənab İlham Əliyevin fərmanı ilə AMEA Mərkəzi Kitabxanasının İnformasiya Resursları Mərkəzi yaradılmışdır. Hazırda AMEA Rəyasət Heyətinin fəaliyyəti yüksək templə informasiyalaşdırılır.\nAlim öz çıxışında elmin informasiyalaşdırılması sahəsində mövcud problemlərə də toxundu: "70 il ərzində alimlərimiz tərəfindən milli-mənəvi dəyər daşıyıcıları olan çox sayda kitablar, muzey eksponatları, fauna və flora və s. kimi elmi əsərlər hazırlanmışdır. Onların rəqəmsallaşdırılaraq İnternet mühitində yerləşdirilməsi aktual problemlərdən biridir".\nİnstitutun direktoru, həmçinin e-elmin aktual problemləri və araşdırılma vəziyyəti, beynəlxalq qurumlara və elmi bazalara inteqrasiyası, e-elmin kadr hazırlığının vəziyyəti və problemləri, eləcə də e-təhsil problemlərindən söz açdı.\nSonda akademik R.Əliquliyev qeyd olunan problemlərlə bağlı bir sıra təkliflər irəli sürdü. Bu gün "Elmin informasiyalaşdırılmasına dair Dövlət Proqramı"nın işlənilməsi zəruriyyəti yarandığını önə çəkərək bildirdi ki, e-elmin maddi-texniki bazasını gücləndirilməsi, alim və mütəxəssislərin iş şəraitinin yaxşılaşdırılması və onların inkişaf perspektivlərini nəzərə alaraq, İnformasiya Texnologiyaları İnstitutunun ərazisində "Elektron Elm Mərkəzi"nin tikilib istifadəyə verilməsi məqsədəuyğun olardı.\nKonfransın plenar iclasında, həmçinin AMEA İdarəetmə Sistemləri İnstitutunun direktoru, akademik Telman Əliyev, AMEA Fəlsəfə və Hüquq İnstitutunun şöbə müdiri, fəlsəfə elmləri doktoru, professor Rəna Mirzəzadə, AR Dövlət Torpaq və Xəritəçəkmə Komitəsinin sektor müdiri Cavid Abdullayev çıxış etdilər.\nSonra konfrans 3 paralel seksiya iclasında davam etdi. İclaslarda e-dövlətin intellektuallaşdırılması konsepsiyası, elektron vətəndaş problemləri, e-dövlət mühitində dövlət sirrinin təhlükəsizliyi, e-dövlətin formalaşdırılması layihələrinin idarə edilməsi, e-dövlət mühitində vətəndaş - dövlət münasibətlərinin tənzimlənməsi, e-dövlət mühitində e-sosial siyasət məsələləri, vikinomika konsepsiyasının elektron dövlət idarəçiliyində tətbiqi, e-dövlətdə informasiya müharibəsi modelləri, e-dövlət quruculuğunda bulud texnologiyalarının imkanları və problemləri, e-dövlət mühitində göstərilən audio xidmətlər, e-dövlətdə kriptoqrafiya sahəsində siyasətin formalaşdırılması, e-səhiyyə sisteminin formalaşdırılması, e-dövlət mühitində iqtisadi münasibətlərin transformasiyası, e-dövlət mühitində dil problemləri,e-təhsil mühitinin formalaşma mərhələləri və inkişaf tendensiyaları, e-gömrük sistemində gömrük risklərinin idarə edilməsi, e-dövlətdə insan resurslarının formalaşdırılması və s. mövzularda məruzələr təqdim olundu.


Xalq 20 Yanvar faciəsini necə xatırlayır? – VİDEO SORĞU - modern.az\n18 Yanvar 2020, 09:47 | ÖLKƏ\nQanlı 20 Yanvar hadisəsinin törədilməsindən 30 il ötür. Günahsız, əliyalın xalqa qarşı törədilən bu qətliamın yarası heç vaxt qaysaq bağlamayacaq. O gün canını vətən yolunda qurban edən şəxslər əslində ölmədi, şəhidlik zirvəsinə ucaldı. Necə deyərlər, insan öləndə unudulmur, unudulanda ölür. Bu faciənin qurbanları isə heç vaxt ölməməlidir.\nBəs maraqlıdır, şəhər sakinləri, qocalar, gənclər və uşaqlar 20 Yanvar faciəsini necə xatırlayır, necə təsvir edir?\nModern.az bu ağrılı suala cavab tapmaq üçün şəhər sakinləri arasında sorğu keçirib.


Kişi Dünyası Archives - Page 2 of 9 - Qoz.Az\nMən hər şeyi bilirəm”, “mən hamıdan ağıllıyam”, “mən hamıdan gözələm”, “sən kimsən eee?”… və s. Belə ifadələr görəsən bizi nəyə və hara aparır? Psixoloqların dediyinə görə, insan özünü sevməlidir. Razıyam, amma, hər şeydə olduğu kimi bunun da bir qaydası var. Hətta, bu barədə bir kitab (“Öz həyatıvı, öz bədənivi sağalt. Güc bizim daxilimizdədir.”) da\nİnsanlar geyim zövqlərinə, damaq dadlarına görə fərqləndiyi kimi heç şübhəsiz musiqi zövqlərinə görə də biri-birilərindən olduqca fərqlidirlər. Digər tərəfdən onu da deyə bilərik ki, bu zövqlər baxımından biri-birindən fərqlilik göstərən insanların xarakterlərində də aydın seçiləbiləcək ayrımlar vardır. Təbii ki, istisnalar olamaqla bərabər ümumi şəkildə bir qruplaşmadan söz etmək mümkündür. Bu baxımdan bu yazımızda sizlərə elm …\nSon moda tendensiyalarının dalınca getmək qadınlara yaraşar.Hər yeni çıxan geyim,aksessuarlarla oynamaq kişilərin bəxtinə yazılmayıb.Neyləyək,hamısı zəmanədəndir… Çox rəng.Maksimum 3 rənglə kifayətlənin.Şalvar boz,köynək qırmızı,ayaqqabı qəhvəyi,palto da qonur olanda çox pis olar,əzizlərim.Çalışın alabəzək tutuquşuya dönməyin.


ADPU Quba filialının Ədəbiyyat və dillər kafedrası – Dövlət Pedaqoji Universiteti\nADPU Quba filialının Ədəbiyyat və dillər kafedrası\nDövlət Pedaqoji Universiteti - ADPU Quba filialının Ədəbiyyat və dillər kafedrası\n2020/2021-ci tədris ili üçün Ədəbiyyat və dillər kafedrası ümumilikdə fəaliyyət prosesini onlayn şəkildə həyata keçirməklə pandemiya dövründə də işini səmərəli və sistemli qurmağı bacarmışdır. Bu tədris ilində kafedranın illik ümumilikdə dərs yükü 8750 saat olub.\nƏdəbiyyat və dillər kafedrasında mövcud olan 8750 saat dərs yükünü 22 nəfər müəllim tədris edir. Onlardan 21 nəfər müəllimi ştat, 1 nəfər müəllimi saathesabıdır.\nOnlardan 10 nəfər 1 ştat – 1 nəfər f.f.d. baş müəllim, 4 nəfər baş müəllim, 5 nəfər müəllimdir;\n9 nəfər 0,5 ştat əvəzçiliklə – 1 nəfər f.e.d. professor, 1 nəfər f.e.d. dosent, 2 nəfər f.f.d. dosent, 1 nəfər s.e.f.d. dosent, 3 nəfər baş müəllim, 1 nəfər müəllim;\n2 nəfər 0,5 ştat, 1 nəfər saathesabı dərs tədris etmişlər.\n2020-ci ildə kafedranın çap edilmiş elmi-metodiki işlərin siyahısı aşağıdakı kimi olmuşdur\n№ İşin adı İşin növü Həcmi Müəlliflər\n1 Satira As A Form Of Image Thinking Məqalə 24 dos.G.Ş.Ağabəy\n2 Səməd Mənsur yaradıcılığında vətəndaşlıq Məqalə 9 dos.G.Ş.Ağabəy\n3 Dilimiz varlığımızdır! Qoruyaq, inkişaf etdirək! Məqalə 4 N.E.Allahverdiyeva\n4 Ənənəvi köklərə söykənərək dilin qorunması və dövlət siyasətinin dilin inkişafına təsiri Məqalə 3 E.M.Əhmədova\n5 XX əsrin əvvəllərində romantik poeziyada azadlıq ideyaları Məqalə 13 G.M.Xudayarova\nS.s. Konfransın adı və istiqaməti Keçirildiyi yer və tarix Məruzələrin sayı İştirakçılar\n1. “Humanitar və ictimai elmlərin əsasları” mövzusunda II Respublika elmi konfransı AEM, 10 noyabr 2020 1 Dosent G.Ş.Ağabəy\n2. Seyid Əzim Şirvaninin anadan olmasının 185 illik yubileyinə həsr olunmuş “Şəxsiyyət və cəmiyyət: qarşılıqlı əlaqə problemləri” adlı VII Beynəlxalq elmi-praktik konfrans Ərdahan (Kars) 25 sentyabr 2020\n3. “Humanitar və ictimai elmlərin əsasları” mövzusunda II Respublika elmi konfransı AEM, 10 noyabr 2020\n2020-ci tədris ilində yerinə yetirdikləri elmi-tədqiqat işlərinin mövzuları\n№ Müəllimin soyadı və adı Elmi dərəcəsi Ştatı Elmi tədqiqat işinin mövzusu\nTeymurxanlı Vüqar İsmət oğlu\n1 Elmi istiqamət: Ədəbiyyat nəzəriyyəsi.\nProblem: Ədəbi prosesdə ənənə və navatorluq.\nMövzu: Ədəbi prosesdə ənənə və navatorluq.\nCəfərov Sərxan Şahismayıl oğlu\nElmi istiqamət: Xarici dil.\nProblem: İngilis dilində ara cümlələrin intonasiya xüsusiyyətləri.\nMövzu: İngilis dilində ara cümlələrin intonasiya xüsusiyyətləri.\nƏhmədova Elnurə Mirzəcan qızı\n1 Elmi istiqamət: Türk dillərinin müqayisəsi.\nProblem: Oğuz türklərinin nağıllarında leksik semnatik sistem\nMövzu: Prosesulluq bildirən sözlərin semantik sistemi\nBayramova Kəmalə Oqtay qızı\nElmi istiqamət: Azərbaycan ədəbiyyatı (XX əsr).\nProblem: Süleyman Vəliyev nəsrində avtobioqrafizm.\nMövzu: Süleyman Vəliyevin nəsrində avtobioqrafizm problemi.\nXudayarova Günəş Musaxan qızı\nElmi istiqamət: Müasir Azərbaycan ədəbiyyatı.\nProblem: XX əsr poeziyasında şair azadlığının bədii dərki problemi.\nMövzu: Romantik poeziyada azadlıq ruhu (1900-1920)\nAllahverdiyeva Nuranə Elçin qızı\n1 Elmi istiqamət: Azərbaycan dili.\nProblem: Orta məktəblərdə qrammatikanın tədrisi\nMövzu: Azərbaycan dili dərslərində qrammatikanın tədrisi zamanı şagirdlərin qarşılaşdığı çətinliklər və onların aradan qaldırılması\nHəsənova Aynur Məmmədhəsən qızı\nProblem: İngilis dilində feil.\nMövzu: İngilis dilində feilin zaman formalarının müqayisəli təhlili\nƏləkbərov Yadulla Xanlar oğlu\nElmi istiqamət: Azərbaycan şifahi xalq ədəbiyyatı.\nProblem: Azərbaycan nağıllarında mifoloji personajlar.\nMövzu: Nağıllarda mifik – fantastik və mifik – real personajlar.\n2020-ci tədris ilində müəllimlərin yerinə yetirmiş elmi-tədqiqat işlərinin müzakirə günlərinin\nMüəllimlərin soyadı, adı\nElmi-tədqiqat işinin mövzusu\n1 Bayramova Kəmalə Oqtay qızı\nSüleyman Vəliyevin nəsrində avtobioqrafizm problemi.\n20.10.2020 f.e.d., prof. B.B.Əhmədov\nf.f.d., b/m. V.İ.Teymurxanlı\n2 Ələkbərov Yadulla Xanlar oğlu Nağıllarda mifik – fantastik və mifik – real personajlar. prof. S.G.Rzasoy,\n3 Həsənova Aynur Məmmədhəsən qızı İngilis dilində feilin zaman formalarının müqayisəli təhlili\n4 Cəfərov Sərxan Şahismayıl oğlu İngilis dilində ara cümlələrin intonasiya xüsusiyyətləri. b/m. R.Ə.Sədullayev\n5 Teymurxanlı Vüqar İsmət oğlu Ədəbi prosesdə ənənə və navatorluq.\nf.e.d. dos. R.O.Qafarov\n6 Əhmədova Elnurə Mirzəcan qızı Prosesulluq bildirən sözlərin semantik sistemi prof. Ş.Q.Hüseynov,\n7 Xudayarova Günəş Musaxan qızı\nRomantik poeziyada azadlıq ruhu (1900-1920)\n25.11.2020 prof. R.M.Əliyev,\nAllahverdiyeva Nuranə Elçin qızı Azərbaycan dili dərslərində qrammatikanın tədrisi zamanı şagirdlərin qarşılaşdığı çətinliklər və onların aradan qaldırılması\nf.e.d., prof. M.Ə.Məmmədov,\nKafedra müdiri dosent G.Ş.Ağabəy


Azərbaycan Respublikasının Prezidenti cənab İlham Əliyevin tapşırığına uyğun olaraq, dərman vasitələrinin qiymətlərinin tənzimlənməsi prosesi davam etdirilir.\nTarif (qiymət) Şurasının 2015-ci il 23 noyabr tarixində keçirilmiş növbəti iclasında daha 530 dərman vasitəsinin qiyməti təsdiqlənmişdir.\nÜmumilikdə, indiyədək Şura tərəfindən dərman vasitələrinin ticarət adı, təsiredici maddəsinin adı, dozası, farmasevtik forması, ticarət qablaşdırması, qablaşdırma miqdarı, istehsal ölkəsi nəzərə alınaraq 3540 dərman vasitəsinin topdan və pərakəndə satış qiyməti və qüvvəyə minmə tarixi təsdiq edilmişdir ki, bunlardan 1160 dərman vasitəsi təsdiq edilmiş qiymətlərlə artıq satışdadır. Qiymətləri təsdiqlənmiş digər 1122 dərman vasitəsinin qiyməti bu ilin 1 dekabr tarixindən, 1258 dərman vasitəsinin qiyməti isə 21 dekabr tarixindən qüvvəyə minəcəkdir.\nİndiyədək qiymətləri tənzimlənmiş dərman vasitələrinin satışda olan qiymətləri ilə müqayisədə 46 %-nin qiyməti 2 dəfədən çox, 24 %-nin qiyməti 3 dəfədən çox aşağı salınmış, ümumilkdə 95 %-nin qiymətləri endirilmişdir.\nŞuranın iclasında həmçinin, yeni təsiredici maddələr üzrə dərman vasitələrinin qiymətlərinin təsdiqlənməsi üçün sənədlərin (bəyannamələrin) qəbulu elan olunmuş və dekabrın 7-i sənədlərin qəbulu üçün son tarix olaraq müəyyən edilmişdir.\nQərarlar və dərman vasitələrinin siyahısı Tarif (qiymət) Şurasının rəsmi internet saytının (www.tariff.gov.az) "Şuranın qərarları" və “Dərman vasitələri” bölmələrində yerləşdirilmişdir.\nDərman vasitələrinin mövcud və Tarif (qiymət) Şurası tərəfindən təsdiq edilmiş qiymətlərinin müqayisəli cədvəli\nTarif (qiymət) Şurasının iclasında həmçinin, soba mazutunun topdansatış tarifinə baxılmış və 1 tonun topdansatış qiyməti 300 manatdan 100 manata endirilmişdir. Yeni tarif 2015-ci il 1 dekabr tarixindən qüvvəyə minəcəkdir.


“Aprel-may aylarında Azərbaycan hücuma keçə bilər…” – Turkustan.info\n“Aprel-may aylarında Azərbaycan hücuma keçə bilər…”\n18 Yanvar 2019 21:55 Turkustan.info\nErmənistan Müdafiə Nazirliyində ötən həftə bir sıra qapalı məsləhətləşmələr olub və “konkret məsələlər” müzakirə olunub.\nTurkustan.info Virtualaz.org-a istinadən xəbər verir ki, bu haqda Ermənistanda nəşr edilən “İrates” adlı qəzet yazır. Bildirilir ki, həmin “konkret məsələlərdən” biri yazda, aprel-may aylarında Azərbaycanın Qarabağda hansısa lokal, hətta total hərbi əməliyyatlara başlamasının istisna edilmədiyi barədə olub. Müzakirələrdə Ermənistan ordusunun bu əməliyyatlara qarşı dayanmaq potensialı nəzərdən keçirilib.\n“Bu o deməkdir ki, indiki və gözlənilən danışıqlar prosesinə böyük ümidlər bəslənmir, Azərbaycan isə tələsir, ona görə də son aylar susur və özünü sakit aparır”-qəzetə məlumat verən mənbə belə deyib.\nErmənistan Müdafiə Nazirliyinə bağlı “Zinuj Media” kanalı isə Azərbaycanla sərhəddə “uzunmüddətli döyüş əməliyyatları aparmağa imkan verən” mərmi və raket anbarının görüntülərini yayıb. Orada bildirilir ki, sərhədə yaxın yerləşən yeraltı anbar yaxşı konspirasiya olunub və irimiqyaslı hərbi əməliyyatlar zamanı vaxt itirmədən ordunun mərmi, raket ehtiyacını təmin etməyə imkan verəcək.\nƏvvəlki Azərbaycana böyüklər üçün vaksinlər gətirilir – SƏBƏB\nSonrakı Xərçəngin və digər bütün xəstəliklərin səbəbi TURŞUDUR – Dünya şöhrətli alim AÇIQLADI


Google, Android 4.3-ün elan edilməsindən, təxminən 3 ay keçməsinə baxmayaraq Android 4.4 KitKat ilə qarşımıza çıxır.\nNestle ilə anlaşan Google , Android 4.4-ə KitKat adını verib. Təxminən 1 həftədən sonra Nexus 5 ilə birgə elan olunacaq Android 4.4 KitKat-la bərabər bizləri nələr gözləyir?\nLG və Samsung kimi nəhənglərin vətəni olan Cənubi Koreya, texnologiya xəbərlərinin də sızma mərkəzi olub.Koreyadan ETNewsin paylasdığı yeni bir xəbər, KitKat ilə əlaqədar yeni məlumatları ortaya çıxartdı.\nAğıllı telefon bazarında Android 4.3 ilə onsuz da olduqca irəlidə olan Google, Android 4.4 KitKat ilə yeni bazarlara da girmək istəyir. Buna görə də yeni sistemin tək nəzər nöqtəsi yalnızca smartfonlar olmayacaq.\nAndroid 4.4 KitKat-ın Başda smart tv-lər və Android bazalı oyun konsolları olmaqla, əyləncə sistemləri kimi yeni bazarlara girməsi gözlənilir.\nGoogle TV və Chromecast-ın uğurundan təsirlənən Google, Miracast texnologiyasını daha çox istifadə edəcək. Beləcə yalnız smart TV təcrübəsini deyil, smartfonları Miracast ya da kabel ilə televiziyaya bağladığımızda da yeni bir interfeys qarşımıza çıxma ehtimalı böyükdür. Artıq evlərimizdə, kompüter yerinə smartfonları istifadə edə bilərik. Niyə də yox?\nTəhlükəsizlik kameralarının kayit aldigi cihazlar basta olmaq üzrə, öz basina his edən və bir mədaxili çiktisi olan bir çox cihazda, Android istifadə edilə bilər olacaq.\nAndroid 4.1, 4.2 və 4.3-də eyni interfeysi istifadə Google, Android 4.4 KitKat-da daha yeni bir interfeyslə qarşımıza çıxacaq. Apple-ın iOS 7-də etdiyi kimi daha qüsursuz və rəngli bir interfeys bizi gözləyir.\nGoogle-un Android 4.4 KitKat ilə 64 bit dəstəyi verib verməyəcəyi hələ məlum deyil..Googlenin, bu qədər əhatəli bir iş gördüyünə dair heç bir xəbər ortada yoxdur. Bu dəstək, Android 4.4-ə sonradan da qazandırıla bilər. Gözləyib görəcik.\nTarix: 27.08.2014 / 16:20 Müəllif: ADMIN Baxılıb: 254\tBölmə: Internet Yenilikleri


Keçmiş birinci ledi məhkəmə qarşısına çıxıb\n00:51 23 Yanvar 2020\n19:28 09.11.2018 Qısa URL\nMəhkəmə İmelda Markosun 7 cinayət faktının hər biri üçün 6-11 il azadlıqdan məhrum edilməsi barədə qərar verib\nBAKI, 9 noyabr — Sputnik. Fillippində 1972-ci ildə sərt idarəetmə elan edərək diktatura rejimi quran Ferdinand Markosun həyat yoldaşı İmelda Markos sui-istifadə (dövlət əmlakından) cinayətində ittiham edilib.\nSputnik Türkiyə xəbər verir ki, xüsusi Sandiganbayan məhkəməsi 89 yaşlı Markosu 1970-ci illərdə Manila valisi olduğu zaman İsveçrə banklarına qanundan kənar şəkildə 200 milyon dollar köçürməkdə ittiham edib.\nMəhkəmə İmelda Markosun 7 cinayət faktının hər biri üçün 6-11 il azadlıqdan məhrum edilməsi barədə qərar verib. Qeyd edək ki, Markos 1991-ci ildə 3 müxtəlif cinayətdə ittiham edilərək bəraət qazanmışdı.\nMəhkəmə prosesində nə Markosun özü, nə də nümayəndəsi iştirak etməyib.\nMarkos məhkəmə qərarı haqqında da şərh verməyib.\nXatırladaq ki, İmelda Markos 1993-cü ildə yenə də dövlət əmlakının sui-istifadəsində ittiham edilmiş, ancaq Ali məhkəmə keçmiş birinci ledinin qanunu pozmadığına qərar vermişdi. Qeyd edək ki, 1972-ci ildə kommunist qüvvələrə qarşı diktatura rejimi quran Ferdinand Markos 20 il hakimiyyətdə olmuş və 1986-cı ildə xalq çevrilişindən sonra hakimiyyətinə son qoyulmuşdu. O, 1989-cu ildə Havay adalarında sürgün zamanı vəfat edib. Həyat yoldaşı İmelda onun mumiyalanmış cəsədini 1993-cü ildə Fillippinə gətirsə də, 2016-cı ilə qədər keçmiş diktatorun Qəhrəmanlar Qəbiristanlığında dəfn edilməsinə icazə verilməmişdi.


Kəntdə infrastruktur yaxşılaşdırılır\nƏsası qədim Qafqaz Albaniyası dövründə qoyulan Qubanın Buduq kəndi.\nKəndin adı da elə burada ilk məskən salan Buduq tayfalarından götürülüb. Vaxtilə ən sıx əhalisi olan kənd indi tamamilə boş qalmaq təhlükəsi ilə üz üzədir. Kənd sakinlərinin böyük əksəriyyəti yaşayış məskənini tərk edib.\nQuba Rayon İcra Hakimiyyətinin Başçısının müavini İctimai-Siyasi və Humanitar məsələlər üzrə müavini Səidə Abasova deyir ki, 250-ə yaxın əhalisi olan Buduq kəndini 2018 ci ildə cəmi iki ailə tərk edib.\n“Özləri öz istəyi ilə qaynatası gilə yerləşib. Yaxın kəndə, digər ailədə həmçinin". Buduqun 250-yə yaxın əhalisi var. Buduqdan Aran kəndlərdə bir neçə kənd yaranıb. Yalmanc kəndi var, Xaçmazda Aqyazi Buduq var. Bu normal haldır. Bu proses bütün dünyada gedir. Əhalinin kəntdən şəhərə köçməsi urbanizasiya adlanır. Əhalinin iş, təhsil və ya daha inkişaf etmiş əraziyə köçməsi labüd bir şeydir".\nKəntdəki digər problemlərə gəldikdə isə Səidə Abasova deyir ki, ərazidə yalnız qazlaşma yoxdur.\n“Bu ərazidə qazlaşma ümumiyyətlə yoxdur. Kəntdə su var. Qışda donmayan bulaqlar var ətəndaşların fərdi öz həyətlərində. Azərbaycanın digər kəndlərində də ancaq ibtidai məktəblər fəaliyyət göstərir. Kəndin əhalisinə görə 4 illik məktəbin olması əvvəldən belə olub".\nKəndə avtomobil yolunun vəziyyəti də ürəkaçan deyil. Dağ kəndi olduğu üçün bura böyük avtobusların gedi-gəlişi çətin olur\n“Dağ kəndlərinə bildiyiniz kimi böyük avtobuslar işləyə bilməz. Çünki manevr məsələsi var. Bu kəndin vətəndaşlarının özlərinin xüsusi maşınları var. Yolu olmaması irad gətirilsə oranın böyük hissəsi asfaltlanıb. Orda qalıb Quba Xınalıq yolu, Qirizdəhlə kəndi. Orda yol donur bu yolda uzun, böyük yol deyil gələcəyinə buda perspektiv planda var.\nAzərbaycan Avtomobil Yolları Dövlət Agentliyinin mətbuat xidmətinin rəhbəri Anar Nəcəfli deyir ki, hazlrda Quba rayonu ərazisində iki böyük yol infrastruktruu icra olunur. Artıq Quba-Qonaqkənd və Susay-Xinalıq istiqamətində yeni yolun inşasına start verilib. Hər iki avtomobil yolunun yenidən qurma işləri başa çatdıqdan sonra digər ərazilərdə də təmir işləri davam edəcək.\n“Digər təmirə ehtiyacı olan nə qədər yol varsa Quba rayonu ərazisində, kəndlər arası xüsusən də turizm inkişafı baxımdan mühüm əhəmiyyətə malik hesab olunan yolların yenidənqurma istiqamətində addımlar atılacaq. Yolların təmiri yekunlaşdırılması ardıcıllığa uyğun olaraq digər ərazilərdə də işıərə start veriləcək.\nAnar Nəcəfli deyir ki, layihə bitdikdən sonra kəndə gediş-gəliş əhəmiyyətli dərəcədə yaxşılaşacaq.\nBaxış sayı: 2436


Molla öldürdüyü qadının dəfnində dua oxuyub, qatili qarğışlayıbmış - Doğru Xəbərlər\nBir neçə gün öncə Lerik rayonunun ucqar Barzavu kəndində 40 yaşlı kənd sakini Zəkifə Feyruz qızı Fərziyeva yaşadığı evində kənddə mollalıq edən Murad Əsgərov adlı şəxs tərəfindən qətlə yetirilib.\nDoğru.az xəbər verir ki, mərhumun doğmaları hadisənin bəzi detallarını Sputnik Azərbaycan-ın əməkdaşları ilə bölüşüblər.\n“Gördüm ki, bu Murad həyətdə qalıb, mənim ona baxdığımı görüb özünü itirdi və ərazidən uzaqlaşdı. Qətli onun törətdiyini düşündüm, çünki bir müddət əvvəl rəhmətlik qızım bu “molla”nın nalayiq davranışından bizə şikayət etmişdi. Murad bir dəfə qızımgilin həyətinə gedib, uzanıb cavan uşaqlarla bir yerdə siqaret çəkməyə başlayıb. Zəkifə də: “Sən molla adamsan, burada sənin tay-tuşun yoxdur. Gəlib burada niyə uzanmısan?” – deyə irad bildirib. Sonra isə bu hadisəni gəlib öz anasına danışıb. Yoldaşım da gedib Muradın həyat yoldaşına deyib və mollanı biabır edib.\nHadisəni törədən gün isə molla evə girib, qızıma: “Ya mənim olacaqsan, ya da səni öldürərəm”, – deyib. Həmin an Zəkifəgilin qonşuluğunda yaşayan bir gəlin onların həyətinə gəlib. Qızım haray salıb kömək çağırmaq istəyəndə molla onun ağzını əli ilə tutub, əlindəki bıçaqla boğazını kəsib.\nSonradan kənddə istintaq gedəndə Muraddan: “O gəlin də içəri girsəydi, nə edəcəkdin?” – soruşublar. “Heç nə, onu da öldürəcəkdim və hər ikisinin əlinə bıçaq qoyacaqdım ki, sanki bunlar özləri biri-birilərini vurublar”, – cavabını verib. Bu da kəndin “molla”sının gördüyü iş”.